Avis juridique important

|

51999PC0369

Πρόταση απόφασης του Συμβουλίου που εξουσιοδοτεί την Πορτογαλία να εφαρμόσει ή να συνεχίσει να εφαρμόζει τις μειώσεις ή τις απαλλαγές από τον ειδικό φόρο κατανάλωσης στα πετρελαιοειδή που χρησιμοποιούνται για ειδικούς σκοπούς, σύμφωνα με τη διαδικασία που προβλέπεται στο άρθρο 8 παράγραφος 4 της οδηγίας 92/81/ΕΟΚ  /* COM/99/0369 τελικό */

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ που εξουσιοδοτεί την Πορτογαλία να εφαρμόσει ή να συνεχίσει να εφαρμόζει τις μειώσεις ή τις απαλλαγές από τον ειδικό φόρο κατανάλωσης στα πετρελαιοειδή που χρησιμοποιούνται για ειδικούς σκοπούς, σύμφωνα με τη διαδικασία που προβλέπεται στο άρθρο 8 παράγραφος 4 της οδηγίας 92/81/EΟΚ (υποβληθείσα από την Επιτροπή) ΑΙΤΙΟΛΟΓΙΚΗ ΕΚΘΕΣΗ Σύμφωνα με το άρθρο 8 παράγραφος 4 της οδηγίας 92/81/ΕΟΚ του Συμβουλίου για την εναρμόνιση των διαρθρώσεων των ειδικών φόρων κατανάλωσης στα πετρελαιοειδή, [1] το Συμβούλιο, αποφασίζοντας ομόφωνα, έπειτα από πρόταση της Επιτροπής, μπορεί να εξουσιοδοτήσει οποιοδήποτε κράτος μέλος να εισάγει απαλλαγές ή μειώσεις από τους ειδικούς φόρους κατανάλωσης για λόγους ειδικής πολιτικής.[1]  ΕΕ L 316, 31.10.1992, σ.12. Οδηγία όπως τροποποιήθηκε τελευταία από την οδηγία 94/74/EΚ (ΕΕ L 365, 31.12.1994, σ. 46). Οι αρχές της Πορτογαλίας ανακοίνωσαν στην Επιτροπή την πρόθεσή τους να εφαρμόσουν διαφορετικό συντελεστή ειδικού φόρου κατανάλωσης στο ντήζελ κίνησης που χρησιμοποιούν τα εμπορικά οχήματα (εμπορικά οχήματα οδικών μεταφορών) ως μέρος ενός σχεδίου κατάργησης της χρήσης βενζίνης με μόλυβδο και παράλληλα να εναρμονίσουν σταδιακά το επίπεδο των ειδικών φόρων κατανάλωσης στο ντήζελ κίνησης και στην αμόλυβδη βενζίνη για να περιορίσουν τη διαφορά μεταξύ των δασμών που επιβάλλονται. Σύμφωνα με την οδηγία, τα άλλα κράτη μέλη ενημερώθηκαν σχετικά με αυτήν την αίτηση. Η οδηγία προβλέπει ότι η Επιτροπή εξετάζει περιοδικά αυτές τις απαλλαγές και μειώσεις. Αν η Επιτροπή θεωρεί ότι δεν μπορούν να διατηρηθούν πλέον για λόγους αθέμιτου ανταγωνισμού ή στρέβλωσης της λειτουργίας της εσωτερικής αγοράς, ή για λόγους που συνδέονται με την κοινοτική πολιτική για την προστασία του περιβάλλοντος, υποβάλλει τις κατάλληλες προτάσεις στο Συμβούλιο. Εν πάση περιπτώσει, αυτή η παρέκκλιση πρέπει να εξεταστεί το αργότερο μέχρι τις 31 Δεκεμβρίου 1999, όταν λήγει η έγκριση που χορηγείται βάσει της παρούσας απόφασης. Το Συμβούλιο θα επανεξετάσει την κατάσταση με βάση την πρόταση της Επιτροπής και θα αποφασίσει αν πρέπει να ανακαλέσει, να τροποποιήσει ή να παρατείνει αυτήν την έγκριση. Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ που εξουσιοδοτεί την Πορτογαλία να εφαρμόσει ή να συνεχίσει να εφαρμόζει τις μειώσεις ή τις απαλλαγές από τον ειδικό φόρο κατανάλωσης στα πετρελαιοειδή που χρησιμοποιούνται για ειδικούς σκοπούς, σύμφωνα με τη διαδικασία που προβλέπεται στο άρθρο 8 παράγραφος 4 της οδηγίας 92/81/EΟΚ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 92/81/ΕΟΚ του Συμβουλίου της 19ης Οκτωβρίου 1992 για την εναρμόνιση των διαρθρώσεων των ειδικών φόρων κατανάλωσης που επιβάλλονται στα πετρελαιοειδή [2], και ειδικότερα το άρθρο 8 παράγραφος 4 και 5,[2]   ΕΕ L 316, 31.10.1992, σ.12 Οδηγία όπως τροποποιήθηκε τελευταία από την οδηγία 94/74/EΚ (ΕΕ L 365, 31.12.1994, σ. 46). την πρόταση της Επιτροπής, (1) ότι βάσει του άρθρου 8 παράγραφος 4 της οδηγίας 92/81/ΕΟΚ, το Συμβούλιο, αποφασίζοντας ομόφωνα έπειτα από πρόταση της Επιτροπής, μπορεί να εξουσιοδοτήσει οποιοδήποτε κράτος μέλος να χορηγήσει περαιτέρω απαλλαγές ή μειώσεις των ειδικών φόρων κατανάλωσης στα πετρελαιοειδή, για λόγους ειδικής πολιτικής* (2) ότι οι αρχές της Πορτογαλίας ανακοίνωσαν στην Επιτροπή ότι επιθυμούν να εφαρμόσουν για τα καύσιμα ντήζελ, από την 1η Ιουλίου 1999, διαφορετικό συντελεστή ειδικού φόρου κατανάλωσης στο ντήζελ κίνησης που χρησιμοποιούν τα εμπορικά οχήματα (εμπορικά οχήματα οδικών μεταφορών) ως μέρος σχεδίου για την κατάργησης της χρήσης βενζίνης με μόλυβδο από την 1η Ιουλίου 1999 και παράλληλα να εναρμονίσουν σταδιακά το επίπεδο του ειδικού φόρου κατανάλωσης στο ντήζελ κίνησης και στην αμόλυβδη βενζίνη για να μειώσουν τη διαφορά μεταξύ των δασμών που επιβάλλονται, (3) ότι τα άλλα κράτη μέλη ενημερώθηκαν σχετικά, (4) ότι η Επιτροπή και όλα τα κράτη μέλη δέχονται ότι είναι αιτιολογημένη η χορήγηση απαλλαγής από τον ειδικό φόρο κατανάλωσης για λόγους περιβαλλοντικής πολιτικής και ότι δεν θα προκαλέσει στρεβλώσεις του ανταγωνισμού ή δεν θα εμποδίσει την ορθή λειτουργία της εσωτερικής αγοράς* (5) ότι η Επιτροπή εξετάζει τακτικά τις μειώσεις και απαλλαγές για να ελέγχει ότι αυτές συμφωνούν με τη λειτουργία της εσωτερικής αγοράς ή με την κοινοτική πολιτική στον τομέα της προστασίας του περιβάλλοντος* (6) ότι η Πορτογαλία ζήτησε έγκριση για να εφαρμόσει αυτόν τον διαφορετικό συντελεστή δασμού στο ντήζελ κίνησης από την 1η Ιουλίου 1999* ότι το Συμβούλιο θα επανεξετάσει την αίτησή της με βάση την έκθεση της Επιτροπής το αργότερο μέχρι τις 31 Δεκεμβρίου 1999, όταν λήγει η έγκριση που χορηγείται με την παρούσα απόφαση, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: A5Aρθρο 1 Σύμφωνα με το άρθρο 8 παράγραφος 4 της οδηγίας 92/81/ΕΟΚ η Πορτογαλία εξουσιοδοτείται από την 1η Ιουλίου 1999 και μέχρι τις 31 Δεκεμβρίου 1999 να εφαρμόσει διαφορετικό συντελεστή του ειδικού φόρου κατανάλωσης στο ντήζελ κίνησης που χρησιμοποιούν τα εμπορικά οχήματα υπό τον όρο ότι αυτοί οι διαφορετικοί συντελεστές συμφωνούν με τις υποχρεώσεις που απορρέουν από την οδηγία 92/82/ΕΟΚ της 19ης Οκτωβρίου 1992 για την προσέγγιση των συντελεστών των ειδικών φόρων κατανάλωσης στα πετρελαιοειδή, [3] και ειδικότερα των ελάχιστων συντελεστών που καθορίζονται στο άρθρο 5.[3]   ΕΕ No L 316, 31.10.1992, σ. 19. Οδηγία όπως τροποποιήθηκε τελευταία από την οδηγία 94/74/EΚ (ΕΕ L 365, 31.12.1994, σ. 46) A5Aρθρο 2 Η παρούσα απόφαση απευθύνεται στην Πορτογαλία. Έγινε στις Βρυξέλλες, στις  Για το Συμβούλιο Ο Πρόεδρος


Avis juridique important

|

52004PC0086

Πρόταση απόφαση του Συμβουλίου με την οποία εξουσιοδοτείται η Γερμανία να εφαρμόσει μέτρο παρέκκλισης από το άρθρο 21 της έκτης οδηγίας 77/388/EΟΚ περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών  /* COM/2004/0086 τελικό */

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ με την οποία εξουσιοδοτείται η Γερμανία να εφαρμόσει μέτρο παρέκκλισης από το άρθρο 21 της έκτης οδηγίας 77/388/EΟΚ περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. Σύμφωνα με το άρθρο 27 της έκτης οδηγίας του Συμβουλίου της 17ης Μαΐου 1977 περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών - κοινό σύστημα φόρου προστιθέμενης αξίας: ομοιόμορφη φορολογική βάση, [1] το Συμβούλιο, δύναται, αποφασίζοντας ομόφωνα, κατόπιν προτάσεως της Επιτροπής, να επιτρέπει σε κάθε κράτος μέλος τη λήψη ειδικών μέτρων παρέκκλισης από τις διατάξεις της παρούσας οδηγίας, με σκοπό την απλοποίηση της είσπραξης του φόρου ή την αποτροπή ορισμένων περιπτώσεων φοροδιαφυγής ή φοροαποφυγής.[1]  ΕΕ L 145, της 13.6.1977, σ.1. Οδηγία όπως τροποποιήθηκε τελευταία με την οδηγία 2003/92/EΚ (ΕΕ L 260, της 11.10.2003, σ.8)2. Με αίτηση που υποβλήθηκε υπό μορφή δύο επιστολών προς την Επιτροπή, η οποία καταχωρίσθηκε στη Γενική Γραμματεία της Επιτροπής στις 01.09.2003 και 12.11.2003, η γερμανική κυβέρνηση ζήτησε την άδεια να εφαρμόσει τρία μέτρα παρέκκλισης από το άρθρο 21 παράγραφος 1 στοιχείο α) της οδηγίας 77/388/EΟΚ.3. Σύμφωνα με το άρθρο 27 παράγραφος 3 της έκτης οδηγίας, η Επιτροπή ενημέρωσε τα άλλα κράτη μέλη με επιστολή της 09.12.2003 και 24.01.2004 για την αίτηση της γερμανικής κυβέρνησης.4. Το άρθρο 21 παράγραφος 1 της οδηγίας 77/388/EΟΚ, όπως διατυπώνεται στο άρθρο 28ζ της εν λόγω οδηγίας, ορίζει ότι στο εσωτερικό καθεστώς ο φόρος προστιθέμενης αξίας οφείλεται κατά κανόνα από τον υποκείμενο στο φόρο που πραγματοποιεί φορολογητέα παράδοση αγαθών ή παροχή υπηρεσιών.5. Το αιτούμενο από τη Γερμανία μέτρο παρέκκλισης έχει ως στόχο να προσδιορίσει τον λήπτη υπηρεσιών ως υπόχρεο του φόρου προστιθέμενης αξίας σε τρεις συγκεκριμένες περιπτώσεις: Πρώτον για τις υπηρεσίες στον τομέα των κατασκευών εκτός από εκείνες κατά τις οποίες ο λήπτης της υπηρεσίας δεν μισθώνει περισσότερες από δύο κατοικίες, δεύτερον για τις υπηρεσίες καθαρισμού κτιρίων και τμημάτων κτιρίων και τρίτον για τις παραδόσεις ακινήτων, εφόσον ο προμηθευτής έχει επιλέξει τη φορολόγηση δυνάμει του άρθρου 13 μέρος Γ της έκτης οδηγίας. Τα αιτούμενα μέτρα πρέπει να θεωρηθούν ως μέτρα που αποσκοπούν στην αποτροπή ορισμένων ειδών φοροδιαφυγής ή φοροαποφυγής στους τομείς που αναφέρθηκαν ανωτέρω.6. Το Ομοσπονδιακό Ελεγκτικό Συνέδριο διαπίστωσε σημαντικές απώλειες ΦΠΑ στον τομέα της κατασκευής και των επιχειρήσεων καθαρισμού κτιρίων. Οι απώλειες αυτές πραγματοποιήθηκαν σε περιπτώσεις κατά τις οποίες ο ΦΠΑ χρεώθηκε δεόντως αλλά δεν καταβλήθηκε στις φορολογικές αρχές, ενώ ο λήπτης της υπηρεσίας άσκησε το δικαίωμά του προς έκπτωση. Στις περιπτώσεις αυτές δεν μπορούσε να αφαιρεθεί από τον λήπτη το δικαίωμά του προς έκπτωση και ο προμηθευτής δεν μπορούσε να θεωρηθεί υπεύθυνος, δεδομένου ότι ήταν αφερέγγυος ή είχε εξαφανισθεί. Σε πολλές από αυτές τις περιπτώσεις οι προμηθευτές ήταν εικονικές επιχειρήσεις και χρησιμοποιήθηκαν τεχνικές απόκρυψης προκειμένου να παρεμποδισθούν οι φορολογικές αρχές να ανακτήσουν τον ΦΠΑ. Γι' αυτούς τους λόγους, τα φορολογικά και μη φορολογικά μέτρα με σκοπό την ενίσχυση του διοικητικού ελέγχου στους εν λόγω επιχειρησιακούς κλάδους δεν είχαν τα αναμενόμενα αποτελέσματα. Το πρόβλημα της γερμανικής φορολογικής διοίκησης συνίσταται στο γεγονός ότι δεν μπορεί να εντοπίσει τους μη συμμορφούμενους επιχειρηματίες ή ότι όταν τους εντοπίζει είναι πολύ αργά για να ανακτήσει τον ΦΠΑ. Ο αριθμός τέτοιων περιπτώσεων αυξήθηκε σε τέτοιο βαθμό ώστε απαιτείται η λήψη νομικών μέτρων. Η προβλεπόμενη υποχρέωση του λήπτη της υπηρεσίας για την καταβολή ΦΠΑ αφορά μόνο επιχειρήσεις που μπορούν να ασκήσουν το δικαίωμά τους προς έκπτωση και όχι ιδιώτες. Περιορίζεται σε δυο συγκεκριμένους κλάδους, στους οποίους οι απώλειες σε όρους ΦΠΑ έλαβαν μεγάλες διαστάσεις. Παρόμοια παρέκκλιση χορηγήθηκε ήδη στην Αυστρία [2].[2]  Απόφαση 2002/880/EΚ του Συμβουλίου της 5ης Νοεμβρίου 2002 (ΕΕ L 306/24, της 08.11.2002, σ.24)7. Το Ομοσπονδιακό Ελεγκτικό Συνέδριο εκπόνησε επίσης ειδική έκθεση σχετικά με τις παραδόσεις ακινήτων. σύμφωνα με την εν λόγω έκθεση κατά τις παραδόσεις αυτές υφίσταται μεγάλος κίνδυνος φοροδιαφυγής και φοροαποφυγής όσον αφορά τον ΦΠΑ, όταν ο προμηθευτής έχει επιλέξει τη φορολόγηση των παραδόσεων. Τέτοιες παραδόσεις ακινήτων απαλλάσσονται δυνάμει του άρθρου 13 μέρος Β γράμματα (ζ) και (η) της έκτης οδηγίας και καθίστανται φορολογητέες μόνον εφόσον ο προμηθευτής επιλέξει αυτή τη δυνατότητα (άρθρο 13 μέρος Γ της έκτης οδηγίας). Διαπιστώθηκαν δύο κύριες κατηγορίες περιπτώσεων απώλειας ΦΠΑ. Στην πρώτη περίπτωση ο προμηθευτής είναι σχεδόν αφερέγγυος και ως εκ τούτου ενθαρρύνεται από τον κύριο πιστωτή του, κατά κανόνα μία τράπεζα, να πωλήσει τα ακίνητά του και να ασκήσει το δικαίωμά του φορολόγησης της πώλησης. Η τιμή πώλησης συμπεριλαμβανομένου του ΦΠΑ μετακυλίεται επομένως στον πιστωτή. Το αποτέλεσμα είναι ότι ο πιστωτής λαμβάνει περισσότερα χρήματα από τον οφειλέτη του από όσα θα ελάμβανε κανονικά εάν η πώληση είχε απαλλαγεί από τον ΦΠΑ. Ο λήπτης της υπηρεσίας μπορεί να ασκήσει το δικαίωμά του προς έκπτωση, ενώ ο προμηθευτής δεν θα καταβάλει ΦΠΑ στις φορολογικές αρχές. Οι εν λόγω αρχές δεν μπορούν να ανακτήσουν τον ΦΠΑ από τον προμηθευτή, δεδομένου ότι αυτός κίνησε εν τω μεταξύ διαδικασία αφερεγγυότητας. Στη δεύτερη κατηγορία περιπτώσεων μια νεοϊδρυθείσα επιχείρηση αποκτά ακίνητη περιουσία. ο ΦΠΑ χρεώνεται στην παράδοση. Ο ΦΠΑ επιστρέφεται στον αγοραστή. Στη συνέχεια, ολόκληρη η συναλλαγή ακυρώνεται και πραγματοποιείται εκ νέου βάσει συμβατικών υποχρεώσεων που περιέχονται στη συμφωνία η οποία συνήφθη μεταξύ του προμηθευτή και του αγοραστή. Ο προμηθευτής δεν υποχρεούται να καταβάλει ΦΠΑ στις φορολογικές αρχές λόγω της ακύρωσης της συναλλαγής (άρθρο 11 μέρος Γ παράγραφος 1 της έκτης οδηγίας). Ο ΦΠΑ που ανακτήθηκε από τον αγοραστή χάθηκε για τις φορολογικές αρχές, δεδομένου ότι η νεοϊδρυθείσα επιχείρηση κίνησε εν τω μεταξύ διαδικασία αφερεγγυότητας. Τα ακίνητα έχουν πολύ υψηλή αξία έτσι ώστε το φορολογητέο ποσό και οι απώλειες σε όρους ΦΠΑ - ακόμη και σε μία συναλλαγή - είναι ιδιαίτερα υψηλά. Βασιζόμενο στον αριθμό των περιπτώσεων που ανακαλύφθηκαν, το Ομοσπονδιακό Ελεγκτικό Συνέδριο θεωρεί ότι οι απώλειες αυτές ανέρχονται σε εκατομμύρια ευρώ. Η κατάργηση της δυνατότητας να καθίσταται μια παράδοση ακινήτου φορολογητέα δεν αποτελεί λύση. Η αξία του ακινήτου περιέχει κατά κανόνα συγκεκαλυμμένο ΦΠΑ και η διατήρηση της δυνατότητας φορολόγησης είναι επομένως αναγκαία για να διαφυλαχτεί η ουδετερότητα του συστήματος ΦΠΑ. Υπό τις περιστάσεις αυτές και λαμβάνοντας υπόψη τον ιδιαίτερα υψηλό κίνδυνο, η προβλεπόμενη υποχρέωση του λήπτη της υπηρεσίας για την καταβολή ΦΠΑ φαίνεται να αποτελεί την πιο ενδεδειγμένη λύση. Και στις δυο κατηγορίες περιπτώσεων που αναφέρονται ανωτέρω αποφεύγονται οι απώλειες ΦΠΑ, δεδομένου ότι δεν καταβάλλεται ΦΠΑ από τις φορολογικές αρχές σε έναν από τους δύο εμπλεκόμενους επιχειρηματίες. Με τη λύση αυτή αποφεύγεται επίσης η διπλή φορολογική ευθύνη του προμηθευτή και του λήπτη της υπηρεσίας, η οποία θα συνεπαγόταν υψηλότερο οικονομικό κίνδυνο για τον λήπτη της υπηρεσίας και δαπανηρές διαδικασίες ανάκτησης του ΦΠΑ για τις φορολογικές αρχές, οι οποίες θα μπορούσαν να απευθυνθούν μόνο στον λήπτη της υπηρεσίας, όταν θα αποδεικνυόταν αδύνατη η ανάκτηση του ΦΠΑ από τον προμηθευτή. Επιπλέον αποφεύγεται η φορολογική ευθύνη τρίτου, όπως για παράδειγμα του συμβολαιογράφου, που θα συνεπαγόταν υψηλότερες δαπάνες για τον προμηθευτή και τον λήπτη της υπηρεσίας. Δεδομένου ότι στην πράξη το μέτρο παρέκκλισης αφορά μόνο παραδόσεις μεταξύ υποκείμενων στο φόρο, περιορίζεται σε συγκεκριμένες περιπτώσεις. η δυνατότητα φορολόγησης της παράδοσης χρησιμοποιείται μόνον όταν ο λήπτης της υπηρεσίας μπορεί να ασκήσει το δικαίωμά του προς έκπτωση.8. Λαμβάνοντας υπόψη τα ανωτέρω, η Επιτροπή θεωρεί η κυβέρνηση της Ομοσπονδιακής Δημοκρατίας της Γερμανίας θα έπρεπε να εξουσιοδοτηθεί για την εφαρμογή των αιτούμενων ειδικών μέτρων παρέκκλισης.Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ με την οποία εξουσιοδοτείται η Γερμανία να εφαρμόσει μέτρο παρέκκλισης από το άρθρο 21 της έκτης οδηγίας 77/388/EΟΚ περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιώνΤΟ ΣΥΜΒΟΥΛΙΟ ΤΗΣ ΕΥΡΩΠΑΙΚΗΣ ΕΝΩΣΗΣ,Έχοντας υπόψη:την έκτη οδηγία του Συμβουλίου (77/388/EΟΚ) της 17ης Μαΐου 1977 περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών - κοινό σύστημα φόρου προστιθέμενης αξίας: ομοιόμορφη φορολογική βάση [3], και ιδίως το άρθρο 27 παράγραφος 1,[3]  ΕΕ L 145, της 13.6.1977, σ.1. Οδηγία όπως τροποποιήθηκε τελευταία με την οδηγία 2003/92/EΚ (ΕΕ L 260, της 11.10.2003, σ.8)την πρόταση της Επιτροπής [4],[4]  ΕΕ C , , σ. .Εκτιμώντας τα εξής:(1) Με αίτηση που υποβλήθηκε υπό μορφή δύο επιστολών προς την Επιτροπή, η οποία καταχωρίσθηκε στη Γενική Γραμματεία της Επιτροπής στις 01.09.2003 και 12.11.2003, η γερμανική κυβέρνηση ζήτησε την άδεια να εφαρμόσει τρία μέτρα παρέκκλισης από το άρθρο 21 παράγραφος 1 στοιχείο α) της οδηγίας 77/388/EΟΚ,(2) Διαπιστώθηκαν σημαντικές απώλειες ΦΠΑ στον τομέα της κατασκευής και των επιχειρήσεων καθαρισμού κτιρίων, σε περιπτώσεις κατά τις οποίες ο ΦΠΑ χρεώθηκε δεόντως αλλά δεν καταβλήθηκε στις φορολογικές αρχές, ενώ ο λήπτης της υπηρεσίας άσκησε το δικαίωμά του προς έκπτωση. Οι μη συμμορφούμενοι επιχειρηματίες δεν μπόρεσαν να εντοπισθούν ή η εντόπισή τους πραγματοποιήθηκε πολύ αργά για την ανάκτηση του ΦΠΑ. Ο αριθμός τέτοιων περιπτώσεων αυξήθηκε σε τέτοιο βαθμό ώστε απαιτείται η λήψη νομικών μέτρων. Η προβλεπόμενη υποχρέωση του λήπτη της υπηρεσίας για την καταβολή ΦΠΑ αφορά μόνο επιχειρήσεις που μπορούν να ασκήσουν το δικαίωμά τους προς έκπτωση και όχι ιδιώτες. Περιορίζεται σε δυο συγκεκριμένους κλάδους, στους οποίους οι απώλειες σε όρους ΦΠΑ έλαβαν μεγάλες διαστάσεις. Παρόμοια παρέκκλιση χορηγήθηκε ήδη στην Αυστρία [5],[5]  Απόφαση 2002/880/EΚ του Συμβουλίου της 5ης Νοεμβρίου 2002 (ΕΕ L 306/24, της 08.11.2002, σ. 24)(3) Απώλειες ΦΠΑ σημειώθηκαν επίσης για παραδόσεις ακινήτων δυνάμει του άρθρου 13 μέρος Β γράμματα (ζ) και (η), οι οποίες συνδέονται με ιδιαίτερα υψηλό κίνδυνο φοροδιαφυγής ή φοροαποφυγής όσον αφορά τον ΦΠΑ, εφόσον ο προμηθευτής έχει επιλέξει τη φορολόγηση της παράδοσης. Η αξία των ακινήτων είναι πολύ υψηλή και επομένως το φορολογητέο ποσό και οι απώλειες σε όρους ΦΠΑ- ακόμα και σε μια μόνο συναλλαγή- είναι ιδιαίτερα υψηλά. Η διατήρηση της δυνατότητας φορολόγησης των παραδόσεων ακινήτων είναι επομένως αναγκαία για να διαφυλαχτεί η ουδετερότητα του συστήματος ΦΠΑ. Λαμβάνοντας υπόψη τις ιδιαίτερες περιστάσεις για τις παραδόσεις ακινήτων, η προβλεπόμενη υποχρέωση του λήπτη της υπηρεσίας για την καταβολή ΦΠΑ φαίνεται να αποτελεί την πιο ενδεδειγμένη λύση για να αντιμετωπισθεί ο ιδιαίτερα υψηλός κίνδυνος που ενέχουν. Με τη λύση αυτή αποφεύγεται η διπλή φορολογική ευθύνη του προμηθευτή και του λήπτη της υπηρεσίας η οποία θα συνεπαγόταν υψηλότερο οικονομικό κίνδυνο για τον λήπτη της υπηρεσίας και δαπανηρές διαδικασίες ανάκτησης του ΦΠΑ για τις φορολογικές αρχές, καθώς και η φορολογική ευθύνη τρίτου, όπως για παράδειγμα του συμβολαιογράφου, που θα οδηγούσε σε υψηλότερες οικονομικές επιβαρύνσεις για προμηθευτές και λήπτες υπηρεσιών. Στην πράξη, το μέτρο παρέκκλισης αφορά μόνο παραδόσεις μεταξύ υποκείμενων σε φόρο και ως εκ τούτου περιορίζεται σε συγκεκριμένες περιπτώσεις.(4) Η υπό εξέταση παρέκκλιση δεν επηρεάζει το ποσό του φόρου προστιθέμενης αξίας που οφείλεται στο τελικό στάδιο κατανάλωσης ούτε έχει επιπτώσεις στους ίδιους πόρους των Ευρωπαϊκών Κοινοτήτων που προέρχονται από το φόρο προστιθέμενης αξίας.ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Κατά παρέκκλιση του άρθρου 21 παράγραφος 1 στοιχείο α) της οδηγίας 77/388/EΟΚ, όπως διατυπώνεται στο άρθρο 28ζ της εν λόγω οδηγίας, η Γερμανία εξουσιοδοτείται να ορίσει, με ισχύ από την 1η Ιανουαρίου 2004, ως υπόχρεους του φόρου προστιθέμενης αξίας τους λήπτες των παροχών υπηρεσιών που αναφέρονται στο άρθρο 2 της παρούσας απόφασης.Άρθρο 2Ο λήπτης της παροχής υπηρεσιών μπορεί να ορισθεί ως υπόχρεος του ΦΠΑ στις ακόλουθες περιπτώσεις:1. κατά την παροχή κατασκευαστικών υπηρεσιών και/ή υπηρεσιών καθαρισμού κτιρίων σε υποκείμενο σε φόρο, εφόσον ο λήπτης της υπηρεσίας μισθώνει περισσότερες από δύο κατοικίες.2. κατά την παράδοση ακινήτων σε υποκείμενο σε φόρο σύμφωνα με το άρθρο 13 μέρος Β γράμματα (ζ) και (η), εφόσον ο προμηθευτής έχει ασκήσει το δικαίωμά του να φορολογήσει την παράδοση.Άρθρο 3Η παρούσα απόφαση λήγει στις 31 Δεκεμβρίου 2008.Άρθρο 4Η παρούσα απόφαση απευθύνεται στη Γερμανία.Βρυξέλλες,Για το ΣυμβούλιοΟ Πρόεδρος


Σημαντική ανακοίνωση νομικού περιεχομένου

|

52009PC0241

Πρόταση Απόφαση του Συμβουλίου σχετικά με τη μη καταχώριση της ουσίας bifenthrin στο παράρτημα I της οδηγίας 91/414/ΕΟΚ του Συμβουλίου και την ανάκληση των εγκρίσεων για τα φυτοπροστατευτικά προϊόντα που περιέχουν αυτή την ουσία  /* COM/2009/0241 τελικό */

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 25.5.2009COM(2009) 241 τελικόΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥσχετικά με τη μη καταχώριση της ουσίας bifenthrin στο παράρτημα I της οδηγίας 91/414/ΕΟΚ του Συμβουλίου και την ανάκληση των εγκρίσεων για τα φυτοπροστατευτικά προϊόντα που περιέχουν αυτή την ουσία(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΤο συνημμένο σχέδιο πρότασης απόφασης του Συμβουλίου αφορά τη μη καταχώριση της ουσίας bifenthrin ως δραστικής ουσίας στον θετικό κατάλογο (παράρτημα I) της οδηγίας 91/414/ΕΟΚ του Συμβουλίου και την ανάκληση των εγκρίσεων για τα φυτοπροστατευτικά προϊόντα που περιέχουν αυτή την ουσία. Η πρόταση μη καταχώρισης βασίζεται σε διάφορους λόγους ανησυχίας οι οποίοι εντοπίστηκαν κατά την αξιολόγηση της εν λόγω δραστικής ουσίας.Η οδηγία 91/414/ΕΟΚ του Συμβουλίου θεσπίζει ένα εναρμονισμένο πλαίσιο για την έγκριση και τη διάθεση φυτοπροστατευτικών προϊόντων στην αγορά. Οι δραστικές ουσίες που πρόκειται να χρησιμοποιηθούν ως φυτοπροστατευτικά προϊόντα αξιολογούνται και εγκρίνονται σε κοινοτικό επίπεδο και καταχωρίζονται στον κατάλογο του παραρτήματος Ι της εν λόγω οδηγίας. Κάθε φυτοπροστατευτικό προϊόν που περιέχει δραστικές ουσίες αξιολογείται και εγκρίνεται από τα κράτη μέλη σύμφωνα με εναρμονισμένους κανόνες.Τα στοιχεία που υποβλήθηκαν από τη βιομηχανία αξιολογήθηκαν αρχικά από ένα κράτος μέλος-εισηγητή, στην προκειμένη περίπτωση τη Γαλλία, που υπέβαλε σχέδιο έκθεσης αξιολόγησης. Η Ευρωπαϊκή Αρχή για την Ασφάλεια των Τροφίμων οργάνωσε επιστημονική επανεξέταση της αρχικής αξιολόγησης και υπέβαλε στην Επιτροπή τα συμπεράσματα της αξιολόγησης κινδύνου για την ουσία bifenthrin στις 30 Σεπτεμβρίου 2008.Κατά την αξιολόγηση αυτής της δραστικής ουσίας προσδιορίστηκαν διάφοροι λόγοι ανησυχίας. Ειδικότερα, βάσει των στοιχείων που υπέβαλε ο κοινοποιών μέσα στις νόμιμες προθεσμίες, δεν κατέστη δυνατόν να αξιολογηθεί η πιθανή επιμόλυνση των υπόγειων υδάτων από ένα σημαντικό προϊόν αποδόμησης της ουσίας στο έδαφος (οξύ TFP). Επιπλέον, διατυπώθηκαν ανησυχίες για πιθανή υποεκτίμηση του κινδύνου για τους καταναλωτές, λόγω του περιορισμένου αριθμού των στοιχείων που ήταν διαθέσιμα σχετικά με τα υπολείμματα και της απουσίας ερευνών για τον τρόπο μεταβολισμού των δύο ισομερών που περιέχουν bifenthrin. Όσον αφορά την οικοτοξικολογία, ο κίνδυνος για τα υδρόβια σπονδυλωτά δεν αποδείχθηκε ότι οδηγεί σε αποδεκτές χρήσεις, ενώ εξακολουθεί να υπάρχει αβεβαιότητα όσον αφορά τις συνέπειες της διαπιστωθείσας βιοσυσσώρευσης της δραστικής ουσίας στα ψάρια. Επιπλέον, διαπιστώθηκαν υψηλοί κίνδυνοι για τα θηλαστικά (μακροπρόθεσμος κίνδυνος και δευτερογενής δηλητηρίαση), για τους γεωσκώληκες (μακροπρόθεσμος κίνδυνος) και για τα μη στοχευόμενα αρθρόποδα (στους αγρούς), ενώ δεν εξετάστηκε επαρκώς ο κίνδυνος για τα μη στοχευόμενα φυτά και για τους μη στοχευόμενους μακροοργανισμούς του εδάφους.Στις 12 Μαρτίου 2009 το σχέδιο απόφασης για μη καταχώριση υποβλήθηκε στη μόνιμη επιτροπή για την τροφική αλυσίδα και την υγεία των ζώων, όπου:-  15 κράτη μέλη ψήφισαν υπέρ (164 ψήφοι)-  9 κράτη μέλη ψήφισαν κατά (132 ψήφοι)-  3 κράτη μέλη απέσχον (49 ψήφοι)Η επιτροπή δεν εξέδωσε γνώμη. Συνεπώς, δυνάμει του άρθρου 19 της οδηγίας 91/414/ΕΟΚ και σύμφωνα με το άρθρο 5 της απόφασης 1999/468/ΕΚ του Συμβουλίου, η Επιτροπή καλείται να υποβάλει στο Συμβούλιο πρόταση σχετικά με τα μέτρα που πρέπει να ληφθούν, το δε Συμβούλιο έχει προθεσμία τριών μηνών για να αποφασίσει με ειδική πλειοψηφία.Το Ευρωπαϊκό Κοινοβούλιο δεν έχει δικαίωμα ελέγχου επί του σχεδίου απόφασης (άρθρο 8 της απόφασης 1999/468/ΕΚ του Συμβουλίου).ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥσχετικά με τη μη καταχώριση της ουσίας bifenthrin στο παράρτημα I της οδηγίας 91/414/ΕΟΚ του Συμβουλίου και την ανάκληση των εγκρίσεων για τα φυτοπροστατευτικά προϊόντα που περιέχουν αυτή την ουσία(Κείμενο που παρουσιάζει ενδιαφέρον για τον ΕΟΧ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων[1], και ιδίως το άρθρο 8 παράγραφος 2 τέταρτο εδάφιο,Εκτιμώντας τα ακόλουθα:(1) Το άρθρο 8 παράγραφος 2 της οδηγίας 91/414/ΕΟΚ προβλέπει ότι ένα κράτος μέλος μπορεί, επί περίοδο 12 ετών από την ημερομηνία κοινοποίησης της εν λόγω οδηγίας, να εγκρίνει τη διάθεση στην αγορά φυτοπροστατευτικών προϊόντων τα οποία περιέχουν δραστικές ουσίες που δεν αναφέρονται στο παράρτημα I της εν λόγω οδηγίας και τα οποία διατίθενται ήδη στην αγορά δύο έτη μετά την ημερομηνία κοινοποίησης, ενώ παράλληλα οι εν λόγω ουσίες εξετάζονται σταδιακά στο πλαίσιο σχετικού προγράμματος εργασίας.(2) Οι κανονισμοί της Επιτροπής (ΕΚ) αριθ. 451/2000[2] και (ΕΚ) αριθ. 1490/2002[3] καθορίζουν λεπτομερείς κανόνες για την εφαρμογή του τρίτου σταδίου του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ και θεσπίζουν κατάλογο δραστικών ουσιών που πρέπει να αξιολογηθούν με σκοπό την ενδεχόμενη καταχώρισή τους στο παράρτημα Ι της οδηγίας 91/414/ΕΟΚ. Ο εν λόγω κατάλογος περιλαμβάνει την ουσία bifenthrin.(3) Για την ουσία bifenthrin εκτιμήθηκαν οι επιπτώσεις στην ανθρώπινη υγεία και στο περιβάλλον σύμφωνα με τις διατάξεις που θεσπίζονται στους κανονισμούς (ΕΚ) αριθ. 451/2000 και (ΕΚ) αριθ. 1490/2002 για μια σειρά χρήσεων που προτάθηκαν από τον κοινοποιούντα. Επιπλέον, οι εν λόγω κανονισμοί ορίζουν τα κράτη μέλη-εισηγητές που πρέπει να υποβάλουν τις σχετικές εκθέσεις αξιολόγησης και συστάσεις στην Ευρωπαϊκή Αρχή για την Ασφάλεια των Τροφίμων (ΕΑΑΤ) σύμφωνα με το άρθρο 10 παράγραφος 1 του κανονισμού (ΕΚ) αριθ. 1490/2002. Για την ουσία bifenthrin κράτος μέλος-εισηγητής ορίστηκε η Γαλλία, και στις 15 Δεκεμβρίου 2005 υποβλήθηκαν όλες οι σχετικές πληροφορίες.(4) Η έκθεση αξιολόγησης εξετάστηκε από τα κράτη μέλη και την ΕΑΑΤ, στο πλαίσιο της ομάδας εργασίας για την αξιολόγηση, και υποβλήθηκε στην Επιτροπή στις 30 Σεπτεμβρίου 2008 με τη μορφή συμπερασμάτων της ΕΑΑΤ για την επιστημονική επανεξέταση της εκτίμησης κινδύνου από φυτοπροστατευτικά προϊόντα όσον αφορά τη δραστική ουσία bifenthrin[4]. Η εν λόγω έκθεση εξετάστηκε από τα κράτη μέλη και την Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων και οριστικοποιήθηκε στις 12 Μαρτίου 2009 υπό τη μορφή έκθεσης ανασκόπησης της Επιτροπής για την ουσία bifenthrin.(5) Κατά την αξιολόγηση αυτής της δραστικής ουσίας προσδιορίστηκαν διάφοροι λόγοι ανησυχίας. Ειδικότερα, βάσει των στοιχείων που υπέβαλε ο κοινοποιών μέσα στις νόμιμες προθεσμίες, δεν κατέστη δυνατόν να αξιολογηθεί η πιθανή επιμόλυνση των υπόγειων υδάτων από ένα σημαντικό προϊόν αποδόμησης της ουσίας στο έδαφος (οξύ TFP). Επιπλέον, διατυπώθηκαν ανησυχίες για πιθανή υποεκτίμηση του κινδύνου για τους καταναλωτές, λόγω του περιορισμένου αριθμού των στοιχείων που ήταν διαθέσιμα σχετικά με τα υπολείμματα και της απουσίας ερευνών για τον τρόπο μεταβολισμού των δύο ισομερών που περιέχουν bifenthrin. Όσον αφορά την οικοτοξικολογία, ο κίνδυνος για τα υδρόβια σπονδυλωτά δεν αποδείχθηκε ότι οδηγεί σε αποδεκτές χρήσεις, ενώ εξακολουθεί να υπάρχει αβεβαιότητα όσον αφορά τις συνέπειες της διαπιστωθείσας βιοσυσσώρευσης της δραστικής ουσίας στα ψάρια. Επιπλέον, διαπιστώθηκαν υψηλοί κίνδυνοι για τα θηλαστικά (μακροπρόθεσμος κίνδυνος και δευτερογενής δηλητηρίαση), για τους γεωσκώληκες (μακροπρόθεσμος κίνδυνος) και για τα μη στοχευόμενα αρθρόποδα (στους αγρούς), ενώ δεν εξετάστηκε επαρκώς ο κίνδυνος για τα μη στοχευόμενα φυτά και για τους μη στοχευόμενους μακροοργανισμούς του εδάφους. Κατά συνέπεια δεν κατέστη δυνατόν να εξαχθεί το συμπέρασμα, βάσει των πληροφοριών που παρασχέθηκαν μέσα στις νόμιμες προθεσμίες, ότι η ουσία bifenthrin πληροί τα κριτήρια του παραρτήματος Ι της οδηγίας 91/414/ΕΟΚ.(6) Η Επιτροπή κάλεσε τον κοινοποιούντα να υποβάλει τα σχόλιά του σχετικά με τα αποτελέσματα της επιστημονικής επανεξέτασης και σχετικά με την πρόθεσή του ή μη να στηρίξει περαιτέρω την ουσία. Ο κοινοποιών υπέβαλε τα σχόλιά του, τα οποία εξετάστηκαν προσεκτικά. Ωστόσο, παρά τα επιχειρήματα που προβλήθηκαν από τον κοινοποιούντα, οι ανησυχίες που προσδιορίστηκαν παραμένουν, ενώ οι αξιολογήσεις που έγιναν με βάση τα στοιχεία που υποβλήθηκαν και αξιολογήθηκαν κατά τις συνεδριάσεις εμπειρογνωμόνων της ΕΑΑΤ δεν απέδειξαν ότι είναι δυνατόν, υπό τις προτεινόμενες συνθήκες χρήσης, τα φυτοπροστατευτικά προϊόντα που περιέχουν την ουσία bifenthrin να πληρούν γενικά τις απαιτήσεις που καθορίζονται στο άρθρο 5 παράγραφος 1 στοιχεία α) και β) της οδηγίας 91/414/ΕΟΚ.(7) Επομένως, η ουσία bifenthrin δεν πρέπει να καταχωριστεί στο παράρτημα I της οδηγίας 91/414/ΕΟΚ.(8) Πρέπει να ληφθούν μέτρα για να εξασφαλιστεί ότι οι υπάρχουσες εγκρίσεις για τα φυτοπροστατευτικά προϊόντα που περιέχουν την ουσία bifenthrin θα ανακληθούν εντός καθορισμένης προθεσμίας και δεν θα ανανεωθούν ούτε θα χορηγηθούν νέες εγκρίσεις για τέτοιου είδους προϊόντα.(9) Τυχόν περίοδος χάριτος που χορηγείται από ένα κράτος μέλος για απόσυρση προς καταστροφή, αποθήκευση, διάθεση στην αγορά και χρησιμοποίηση των υφιστάμενων αποθεμάτων φυτοπροστατευτικών προϊόντων που περιέχουν bifenthrin θα πρέπει να περιορίζεται σε δώδεκα μήνες, ώστε να επιτραπεί η χρησιμοποίηση των υφιστάμενων αποθεμάτων για μία ακόμη καλλιεργητική περίοδο και να εξασφαλιστεί έτσι ότι τα φυτοπροστατευτικά προϊόντα που περιέχουν bifenthrin θα παραμείνουν διαθέσιμα στους αγρότες για 18 μήνες από την έκδοση της παρούσας απόφασης.(10) Η παρούσα απόφαση δεν αποκλείει την υποβολή αίτησης για την ουσία bifenthrin σύμφωνα με τις διατάξεις του άρθρου 6 παράγραφος 2 της οδηγίας 91/414/EΟΚ, οι λεπτομερείς κανόνες εφαρμογής της οποίας θεσπίστηκαν στον κανονισμό (ΕΚ) αριθ. 33/2008 της Επιτροπής[5], με σκοπό την πιθανή καταχώρισή της στο παράρτημα Ι.(11) Η μόνιμη επιτροπή για την τροφική αλυσίδα και την υγεία των ζώων δεν διατύπωσε γνώμη εντός της προθεσμίας που καθορίστηκε από τον πρόεδρό της,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Η ουσία bifenthrin δεν καταχωρίζεται ως δραστική ουσία στο παράρτημα I της οδηγίας 91/414/ΕΟΚ.Άρθρο 2Τα κράτη μέλη εξασφαλίζουν ότι:α) οι εγκρίσεις φυτοπροστατευτικών προϊόντων που περιέχουν την ουσία bifenthrin ανακαλούνται το αργότερο έως τις [… INSERT DATE 6 MONTHS FROM THE DATE OF ADOPTION OF THIS DECISION]·β) από την ημερομηνία δημοσίευσης της παρούσας απόφασης δεν χορηγούνται ούτε ανανεώνονται εγκρίσεις για φυτοπροστατευτικά προϊόντα που περιέχουν την ουσία bifenthrin.Άρθρο 3Τυχόν περίοδος χάριτος την οποία παραχωρούν τα κράτη μέλη σύμφωνα με τις διατάξεις του άρθρου 4 παράγραφος 6 της οδηγίας 91/414/ΕΟΚ είναι όσο το δυνατόν συντομότερη και εκπνέει το αργότερο στις [… INSERT DATE 18 MONTHS FROM ADOPTION OF THIS DECISION].Άρθρο 4Η παρούσα απόφαση απευθύνεται στα κράτη μέλη.Βρυξέλλες,Για το ΣυμβούλιοΟ Πρόεδρος [1] ΕΕ L 230 της 19.8.1991, σ. 1.[2] ΕΕ L 55 της 29.2.2000, σ. 25.[3] ΕΕ L 224 της 21.8.2002, σ. 23.[4] Επιστημονική έκθεση της ΕΑΑΤ (2008) 186, Συμπεράσματα σχετικά με την επιστημονική επανεξέταση της αξιολόγησης του κινδύνου από φυτοπροστατευτικά προϊόντα όσον αφορά τη δραστική ουσία bifenthrin, που οριστικοποιήθηκε στις 30 Σεπτεμβρίου 2008.[5] ΕΕ L 15 της 18.1.2008, σ. 5-12.


Πρόταση απόφασης του Συμβουλίου που επιτρέπει την παράταση ή τη σιωπηρή ανανέωση ορισμένων συμφωνιών που έχουν συναφθεί από κράτη μέλη με τρίτες χώρες


Σημαντική ανακοίνωση νομικού περιεχομένου

|

52005PC0169

Πρόταση Αποφασης του Συμβουλίου σχετικά με την προσωρινή απαγόρευση της χρήσης και της πώλησης στην Αυστρία γενετικώς τροποποιημένου αραβόσιτου (Zea mays L. line Bt 176) σύμφωνα με την οδηγία 2001/18/EΚ  /* COM/2005/0169 τελικό */

	Βρυξέλλες, 26.04.2005COM(2005) 169 τελικόΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥσχετικά με την προσωρινή απαγόρευση της χρήσης και της πώλησης στην Αυστρία γενετικώς τροποποιημένου αραβόσιτου ( Zea mays L . line Bt 176) σύμφωνα με την οδηγία 2001/18/EΚ(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. Χορηγήθηκε άδεια για τη διάθεση στην αγορά γενετικώς τροποποιημένου αραβοσίτου ( Zea mays L. σειρά Bt 176), με την απόφαση 97/98/EΚ της Επιτροπήςτης 23ης Ιανουαρίου 1997 και σύμφωνα με την οδηγία 90/220/EΟΚ.2. Στις 5 Φεβρουαρίου 1997 οι γαλλικές αρχές χορήγησαν άδεια για τη διάθεση στην αγορά του ως άνω προϊόντος.3. Σύμφωνα με το άρθρο 35 παράγραφος 1 της οδηγίας 2001/18/ΕΚ η οποία αντικατέστησε την οδηγία 90/220/ΕΟΚ, οι διαδικασίες σχετικά με τις κοινοποιήσεις που αφορούν τη διάθεση στην αγορά γενετικώς τροποποιημένων οργανισμών και δεν έχουν ολοκληρωθεί ως τις 17 Οκτωβρίου 2002 διέπονται από τις διατάξεις της οδηγίας 2001/18/ΕΚ.4. Σύμφωνα με το άρθρο 16 της οδηγίας 90/220/EΟΚ, οι αυστριακές αρχές ενημέρωσαν την Επιτροπή στις 14 Φεβρουαρίου 1997 ότι αποφάσισαν να απαγορεύσουν προσωρινά τη χρήση και πώληση του ως άνω γενετικώς τροποποιημένου αραβοσίτου και εξέθεσαν τους λόγους επί των οποίων βάσισαν την εν λόγω απόφαση.5. Η Επιστημονική Επιτροπή Τρόφιμα, η Επιστημονική Επιτροπή Ζωικής Διατροφής και η Επιστημονική Επιτροπή Φυτοφαρμάκων θεώρησαν ότι οι πληροφορίες που υπέβαλε η Αυστρία δεν αποτελούν νέες σχετικές επιστημονικές αποδείξεις που δεν είχαν δεόντως ληφθεί υπόψη κατά την αρχική αξιολόγηση του φακέλου και ως εκ τούτου δεν θα μπορούσαν να προκαλέσουν αναθεώρηση των αρχικών τους γνωμών σχετικά με το εν λόγω προϊόν.6. Στις 9 Μαΐου 1997 οι αυστριακές αρχές υπέβαλαν πρόσθετες πληροφορίες σχετικά με την πιθανότητα ανάπτυξης εντομοανθεκτικότητας στην τοξίνη Bt.7. Το θέμα των περιβαλλοντικών επιπτώσεων της ανάπτυξης εντομοανθεκτικότητας στον αραβοσίτο Bt είχε ήδη εξεταστεί αναλυτικά από την Επιστημονική Επιτροπή Φυτοφαρμάκων.8. Στις 9 Ιανουαρίου και τις 9 και 17 Φεβρουαρίου 2004, η Αυστρία υπέβαλε στην Επιτροπή συμπληρωματικές πληροφορίες για να υποστηρίξει τα εθνικά μέτρα που είχε λάβει σε ό,τι αφορά τον αραβόσιτο της σειράς Bt 176.9. Η Ευρωπαϊκή Αρχή για την Ασφάλεια των Τροφίμων θεώρησε ότι οι πληροφορίες που υπέβαλε η Αυστρία δεν αποτελούσαν νέες επιστημονικές αποδείξεις που θα μπορούσαν να ακυρώσουν την ήδη διενεργηθείσα αξιολόγηση περιβαλλοντικών κινδύνων για τον αραβόσιτο της σειράς Bt 176 και ως εκ τούτου δεν θα μπορούσαν να δικαιολογήσουν την απαγόρευση της χρήσης και της πώλησης του προϊόντος αυτού στην Αυστρία.10. Σε ανάλογες περιπτώσεις το άρθρο 23 της οδηγίας 2001/18/ΕΚ υποχρεώνει την Επιτροπή να λάβει απόφαση σύμφωνα με τις διαδικασίες που ορίζονται στο άρθρο 30 παράγραφος 2 της οδηγίας για τις οποίες ισχύουν τα άρθρα 5 και 7 της απόφασης 1999/468/ΕΚ, έχοντας υπόψη τις αντίστοιχες διατάξεις του άρθρου 8.11. Δεδομένου ότι η Επιστημονική Επιτροπή Τροφίμων, η Επιστημονική Επιτροπή για τη Ζωική Διατροφή, η Επιστημονική Επιτροπή Φυτοφαρμάκων και η Φυτοϋγειονομική Επιστημονική Επιτροπή καθώς και η ΕΑΑΤ θεώρησαν ότι το συγκεκριμένο προϊόν δεν είναι επικίνδυνο για την υγεία του ανθρώπου και το περιβάλλον, η Επιτροπή εκπόνησε σχέδιο απόφασης με το οποίο καλούσε την Αυστρία να ανακαλέσει τα μέτρα που είχε λάβει σχετικά με τον αραβόσιτο της σειράς Bt 176.12. Το σχέδιο της απόφασης υποβλήθηκε, σύμφωνα με το άρθρο 5 παράγραφος 2 της απόφασης 1999/468/ΕΚ, για γνωμοδότηση στην επιτροπή η οποία συγκροτήθηκε δυνάμει του άρθρου 30 της οδηγίας 2001/18/ΕΚ.13. Η επιτροπή δεν εξέδωσε απόφαση παρά την πραγματοποιηθείσα διαβούλευση στις 29 Νοεμβρίου 2004 με αποτέλεσμα η Επιτροπή, σύμφωνα με το άρθρο 5 παράγραφος 4 της απόφασης 1999/468/ΕΚ να καλείται να υποβάλει πάραυτα στο Συμβούλιο πρόταση σχετικά με τα μέτρα που πρέπει να ληφθούν και να υποχρεούται να ενημερώσει σχετικά το Ευρωπαϊκό Κοινοβούλιο.14. Το άρθρο 5 παράγραφος 6 της απόφασης 1999/468/ΕΚ προβλέπει ότι το Συμβούλιο δύναται, εφόσον αυτό κρίνεται σκόπιμο ενόψει οιασδήποτε ανάλογης θέσης, να ενεργήσει με ειδική πλειοψηφία εντός τριμήνου προθεσμίας σύμφωνα με το άρθρο 30 παράγραφος 2 της οδηγίας 2001/18/ΕΚ. Εάν εντός της ως άνω τριμήνου περιόδου, το Συμβούλιο αποφασίσει με ειδική πλειοψηφία ότι αντιτίθεται στην πρόταση, η Επιτροπή οφείλει να την επανεξετάσει ενώ εάν, μετά την εκπνοή της ως άνω προθεσμίας, το Συμβούλιο δεν έχει εγκρίνει την προτεινόμενη εκτελεστική πράξη ούτε έχει δηλώσει ότι αντιτίθεται σε αυτήν, η προτεινόμενη πράξη εφαρμογής εγκρίνεται από την Επιτροπή.ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥσχετικά με την προσωρινή απαγόρευση της χρήσης και της πώλησης στην Αυστρία γενετικώς τροποποιημένου αραβόσιτου ( Zea mays L . line Bt 176) σύμφωνα με την οδηγία 2001/18/EΚ(Κείμενο που παρουσιάζει ενδιαφέρον για τον ΕΟΧ) (Αυθεντικό θεωρείται μόνο το γερμανικό κείμενο)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 2001/18/EΚ του Ευρωπαϊκού Κοινοβουλίου και του Συμβουλίου της 12ης Μαρτίου 2001 για τη σκόπιμη ελευθέρωση γενετικώς τροποποιημένων οργανισμών στο περιβάλλον και την κατάργηση της οδηγίας 90/220/EΟΚ[1] του Συμβουλίου, και ιδίως το άρθρο 23 παράγραφος 2,την πρόταση της Επιτροπής,Εκτιμώντας τα εξής:Με την απόφαση 97/98/EΚ της Επιτροπής της 23ης Ιανουαρίου 1997 για τη διάθεση στην αγορά γενετικώς τροποποιημένου αραβόσιτου ( Zea mays L .) που έχει υποστεί συνδυασμένη τροποποίηση, η οποία του εξασφαλίζει τις εντομοκτότες ιδιότητες που προσδίδονται από το γονίδιο κωδικοποίησης της ενδοτοξίνης Bt και με αυξημένη ανοχή στο ζιζανιοκτόνο γλυφοσινικό αμμώνιο, δυνάμει της οδηγίας 90/220/EΟΚ[2] του Συμβουλίου, αποφασίστηκε να επιτραπεί η διάθεση στην αγορά του εν λόγω προϊόντος.Στις 5 Φεβρουαρίου 1997 οι γαλλικές αρχές επέτρεψαν τη διάθεση στην αγορά του εν λόγω προϊόντος.Σύμφωνα με το άρθρο 35 παράγραφος 1 της οδηγίας 2001/18/EΚ που αντικατέστησε την οδηγία 90/220/EΟΚ[3] οι διαδικασίες που αφορούν τις κοινοποιήσεις σχετικά με τη διάθεση στην αγορά γενετικώς τροποποιημένων οργανισμών που δεν έχουν ολοκληρωθεί μέχρι τις 17 Οκτωβρίου 2002 διέπονται από τις διατάξεις της οδηγίας 2001/18/EΚ.Στις 14 Φεβρουαρίου 1997 η Αυστρία ενημέρωσε την Επιτροπή σχετικά με την απόφασή της να απαγορεύσει προσωρινά τη χρήση και πώληση του ως άνω είδους γενετικώς τροποποιημένου αραβοσίτου και εξέθεσε τους λόγους στους οποίους βάσισε την εν λόγω απόφασή της σύμφωνα με το άρθρο 16 παράγραφος 1 της οδηγίας 90/220/EΟΚ.Η Φυτοϋγειονομική Επιστημονική Επιτροπή θεώρησε ότι οι πληροφορίες που υπέβαλε η Αυστρία δεν αποτελούν νέες σχετικές επιστημονικές αποδείξεις που δεν είχαν ληφθεί υπόψη κατά την αρχική αξιολόγηση του φακέλου και ότι ως εκ τούτου θα μπορούσαν να προκαλέσουν επανεξέταση της αρχικής της γνώμης για το εν λόγω προϊόν.Στις 9 Μαΐου 1997 οι αρχές της Αυστρίας υπέβαλαν συμπληρωματικές πληροφορίες όσον αφορά το πιθανό ποσοστό ανάπτυξης εντομοανθεκτικότητας στην τοξίνη Bt.Το θέμα των περιβαλλοντικών επιπτώσεων της ανάπτυξης εντομοανθεκτικότητας στον αραβόσιτο Bt είχε ήδη εξεταστεί διεξοδικά από την Επιστημονική Επιτροπή Φυτοφαρμάκων.Στις 9 Ιανουαρίου καθώς και στις 9 και 17 Φεβρουαρίου 2004 η Αυστρία υπέβαλε στην Επιτροπή συμπληρωματικές πληροφορίες για να υποστηρίξει τα εθνικά μέτρα σχετικά με τον αραβόσιτο της ποικιλίας Bt 176.Η Ευρωπαϊκή Αρχή για την Ασφάλεια των Τροφίμων θεώρησε ότι οι πληροφορίες που υπέβαλε η Αυστρία δεν αποτελούν νέες επιστημονικές αποδείξεις που θα μπορούσαν να ακυρώσουν την πραγματοποιηθείσα αξιολόγηση περιβαλλοντικού κινδύνου για την ποικιλία Bt 176 του αραβοσίτου και κατά συνέπεια δεν θα μπορούσαν να δικαιολογήσουν την απαγόρευση της χρήσης και της πώλησης του ως άνω προϊόντος στην Αυστρία.Υπό τις παρούσες συνθήκες δεν συντρέχουν λόγοι να θεωρηθεί ότι το εν λόγω προϊόν αποτελεί κίνδυνο για την υγεία του ανθρώπου και το περιβάλλον.Κατά συνέπεια η Αυστρία οφείλει να καταργήσει τα μέτρα αυτά.Η επιτροπή που συγκροτήθηκε βάσει του άρθρου 30 της οδηγίας 2001/18/EΟΚ δεν γνωμοδότησε σχετικά με τα μέτρα που προέβλεπε η πρόταση απόφασης της Επιτροπής, παρά την αντίστοιχη διαβούλευση στις 29 Νοεμβρίου 2004, σύμφωνα με τη διαδικασία που προβλέπεται στο άρθρο 30 παράγραφος 2 της ως άνω οδηγίας.ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Τα μέτρα που έλαβε η Αυστρία για την απαγόρευση της χρήσης και της πώλησης γενετικώς τροποποιημένου αραβοσίτου του οποίου έχει εγκριθεί η διακίνηση στην αγορά βάσει της οδηγίας 97/98/EΚ δεν θεωρούνται δικαιολογημένα βάσει των διατάξεων του άρθρου 23 της οδηγίας 2001/18/EΚ.Άρθρο 2Η Αυστρία θα λάβει τα απαραίτητα μέτρα για να συμμορφωθεί προς την παρούσα απόφαση το αργότερο 20 ημέρες μετά από την κοινοποίησή της.Άρθρο 3Η παρούσα απόφαση απευθύνεται στην Δημοκρατία της Αυστρίας.Βρυξέλλες, [...] 2005.Για το Συμβούλιοο Πρόεδρος

[1] ΕΕ L 106, 17.4.2001, σ. 1

[2] ΕΕ L 31, 1.2.1997, σ. 69

[3] ΕΕ L 117, 8.5.1990, σ. 15


Avis juridique important

|

51999PC0314

Πρόταση απόφασης του Συμβουλίου σχετικά με τη διαδικασία βεβαίωσης της συμμόρφωσης των δομικών προϊόντων δυνάμει του άρθρου 20, παράγραφος 2 της οδηγίας 89/106/ΕΟΚ του Συμβουλίου όσον αφορά τα προϊόντα από επίπεδη ύαλο, ύαλο μορφοποιημένης διατομής και υαλόπλινθους  /* COM/99/0314 τελικό */

Πρόταση ΑΠΟΦΑΣΗΣ ΤΟΥ ΣΥΜΒΟΥΛIΟΥ σχετικά με τη διαδικασία βεβαίωσης της συμμόρφωσης των δομικών προϊόντων δυνάμει του άρθρου 20, παράγραφος 2 της οδηγίας 89/106/ΕΟΚ του Συμβουλίου όσον αφορά τα προϊόντα από επίπεδη ύαλο, ύαλο μορφοποιημένης διατομής και υαλόπλινθους (υποβληθείσα από την Επιτροπή) ΑΙΤΙΟΛΟΓΙΚΗ ΕΚΘΕΣΗ Περίληψη 1. Η οδηγία 89/106/ΕΟΚ του Συμβουλίου της 21ης Δεκεμβρίου 1988 για την προσέγγιση των νομοθετικών, κανονιστικών και διοικητικών διατάξεων των κρατών μελών όσον αφορά τα προϊόντα του τομέα των δομικών κατασκευών, επιδιώκει την κατάργηση των εμποδίων εκείνων προς την ελεύθερη διακίνηση των προϊόντων τα οποία προκαλούνται από την ασυμφωνία των εθνικών προτύπων για τα προϊόντα, των τεχνικών εγκρίσεων ή άλλων τεχνικών προδιαγραφών και διατάξεων που αφορούν την ασφάλεια, καθώς και άλλων απαιτήσεων σημαντικών για το δημόσιο συμφέρον οι οποίες υπόκεινται σε εθνικές νομοθετικές, κανονιστικές ή διοικητικές διατάξεις. 2. Η οδηγία, μεταξύ άλλων, προβλέπει ότι η Επιτροπή συντάσσει εντολές οι οποίες αποτελούν τη βάση για την CEN/CENELEC προκειμένου να επεξεργαστεί εναρμονισμένα πρότυπα. Η συμμόρφωση των προϊόντων προς τα εναρμονισμένα αυτά πρότυπα παρέχει στα εν λόγω προϊόντα το τεκμήριο καταλληλότητας για την προβλεπόμενη χρήση τους. 3. Η διαπίστωση της συμμόρφωσης των προϊόντων που ακολουθούν εναρμονισμένα πρότυπα (ή άλλες εναρμονισμένες προδιαγραφές) πιστοποιείται ακολουθώντας ορισμένες εναλλακτικές διαδικασίες. Σύμφωνα με το άρθρο 13, παράγραφος 4, η επιλογή της διαδικασίας για την βεβαίωση της συμμόρφωσης όσον αφορά δεδομένο προϊόν ή οικογένεια προϊόντων γίνεται από την Επιτροπή, κατόπιν διαβουλεύσεων με την επιτροπή η οποία αναφέρεται στο άρθρο 19, παράγραφος 1. Πιο συγκεκριμένα, η διαδικασία για την βεβαίωση της συμμόρφωσης περιλαμβάνεται σε απόφαση κατά την έννοια του άρθρου 249 της συνθήκης ΕΚ, κατά την οποία πρέπει να τηρείται το άρθρο 20 της οδηγίας 89/106/ΕΟΚ. 4. Κατά την σύνταξη των προτάσεων αποφάσεών της, η Επιτροπή ακολουθεί τα ειδικά τεχνικά κριτήρια που προβλέπονται στο άρθρο 13, παράγραφος 4 της οδηγίας και λαμβάνει υπόψη την αρχή της λιγότερο δαπανηρής διαδικασίας που ανταποκρίνεται στους όρους ασφαλείας η οποία αναφέρεται στο ίδιο άρθρο, καθώς και την γενική αρχή της αναλογίας. 5. Λόγω της πολυπλοκότητάς της, η οποία προκαλεί καθυστερήσεις στην εφαρμογή και του φόρτου τον οποίο οι διαδικασίες βεβαίωσης της συμμόρφωσης ενδέχεται να επιβάλλουν στους κατασκευαστές, η οδηγία αποτέλεσε τμήμα της πρώτης πρωτοβουλίας SLIM, η οποία κατέληξε στο συμπέρασμα ότι ήταν απαραίτητη τόσο η επιτάχυνση της εφαρμογής της όσο και η βελτίωση/απλούστευση της ίδιας της οδηγίας. Για τον ίδιο λόγο, η Επιτροπή, ενώ παράλληλα εφαρμόζει αυστηρά τα κριτήρια που αναφέρονται προηγουμένως, δίδει ιδιαίτερη προσοχή σε όλα τα επιχειρησιακά ζητήματα των διαδικασιών που απαιτούνται για την βεβαίωση της συμμόρφωσης, και των οποίων το κόστος μπορεί μερικές φορές να καταλήξει σε σημαντικές αλλαγές των προϋποθέσεων ανταγωνισμού στην αγορά, γενικά εις βάρος των ΜΜΕ. 6. Έχοντας όλα αυτά υπόψη, στις 2 Δεκεμβρίου 1997, η Επιτροπή υπέβαλε στην μόνιμη επιτροπή για τις δομικές κατασκευές πρόταση απόφασης σχετικά με την βεβαίωση της συμμόρφωσης, η οποία αφορά έξι οικογένειες προϊόντων υάλου. Παρουσία όλων των κρατών μελών, εδόθησαν 53 ψήφοι εναντίον του σχεδίου και 34 υπέρ του σχεδίου της Επιτροπής. Από τα πρακτικά της σχετικής συνεδρίασης προκύπτει ότι ορισμένοι αντιπρόσωποι εψήφισαν εναντίον του σχεδίου επειδή έπρεπε να είχε επιλεγεί αυστηρότερη διαδικασία όσον αφορά την βεβαίωση της συμμόρφωσης για την ομάδα προϊόντων 5/6 (στοιχεία μονωτικής υάλου). Δεδομένου ότι τα μέτρα που προβλέπονται από την Επιτροπή δεν συμφωνούν με την γνώμη της επιτροπής, η Επιτροπή υποβάλλει τώρα την πρόταση στο Συμβούλιο, σύμφωνα με το άρθρο 20 παράγραφος 2 της οδηγίας 89/106/ΕΟΚ. Ι.Εισαγωγή Στο πλαίσιο της οδηγίας για τα προϊόντα δομικών κατασκευών (ΟΔΠ), η ύπαρξη εναρμονισμένων προτύπων αποτελεί στοιχείο για την λειτουργία της εσωτερικής αγοράς σημαντικότερο σε σχέση με άλλες οδηγίες νέας προσέγγισης. Στην περίπτωση της οδηγίας ΟΔΠ όπως έχει τώρα, οι εναρμονισμένες τεχνικές προδιαγραφές (πρότυπα ή ευρωπαϊκές τεχνικές εγκρίσεις) είναι de facto υποχρεωτικές, δεδομένου ότι η άμεση συμμόρφωση προς τις βασικές απαιτήσεις αποκλείεται ως εναλλακτική οδός προς το σήμα CE, για τον απλό λόγο ότι από την οδηγία δεν ορίζονται βασικές απαιτήσεις στο επίπεδο των προϊόντων δομικών κατασκευών. Στην περίπτωση αυτή, το δεύτερο σημαντικό στοιχείο για την λειτουργία οδηγίας νέας προσέγγισης στην αγορά, η βεβαίωση της συμμόρφωσης, αναγκαστικά αναφέρεται στις υπάρχουσες τεχνικές προδιαγραφές, αντί στις ίδιες τις βασικές απαιτήσεις. Για το λόγο αυτό και λόγω της μεγάλης ποικιλίας προϊόντων και οικογενειών προϊόντων, η οδηγία δεν προβλέπει ειδική διαδικασία για την βεβαίωση της συμμόρφωσης. Αντ'αυτού, παρέχει στην Επιτροπή την αρμοδιότητα να αποφασίζει σχετικά με τη διαδικασία που πρέπει να εφαρμόζεται για δεδομένο προϊόν ή οικογένεια προϊόντων, κατόπιν γνωμοδοτήσεως της μόνιμης επιτροπής που ιδρύεται βάσει του άρθρου 19. Αυτό διεξάγεται σύμφωνα με τα κριτήρια που προβλέπονται στο άρθρο 13 της οδηγίας. Σύμφωνα πάντα με το άρθρο 13, σε κάθε περίπτωση, πρέπει να επιλέγεται η λιγότερο δαπανηρή διαδικασία που ανταποκρίνεται στους όρους ασφαλείας. Επιπλέον, η Επιτροπή λαμβάνει υπόψη όσον το δυνατόν περισσότερο τις αρχές της απλούστευσης και της αποδοτικότητας που προβλέπονται στην πρώτη πρωτοβουλία SLIM, καθώς και την γενική αρχή της αναλογίας. Φαίνεται ότι για την οικογένεια των στοιχείων μονωτικής υάλου, η μόνιμη επιτροπή που αναφέρεται προηγουμένως, δεν συμφωνεί με την γνώμη της Επιτροπής για τα ζητήματα αυτά και, επομένως, τα προβλεπόμενα μέτρα δεν συμφωνούν με την γνώμη την οποία εξέδωσε η μόνιμη επιτροπή στις 2 Δεκεμβρίου 1997. ΙΙ.  Διαδικαστικά ζητήματα που αφορούν το σχέδιο της Επιτροπής προς την μόνιμη επιτροπή σχετικά με την βεβαίωση συμμόρφωσης για την επίπεδη ύαλο, την ύαλο μορφοποιημένης διατομής και τους υαλοπλίνθους α) Η απόφαση εντός του συστήματος της οδηγίας 89/106/ΕΟΚ Η οδηγία 89/106/ΕΟΚ προβλέπει, μεταξύ άλλων, ότι η Επιτροπή προετοιμάζει εντολές οι οποίες αποτελούν τη βάση για την CEN/CENELEC προκειμένου να επεξεργαστεί εναρμονισμένα πρότυπα. Επιπλέον, η Επιτροπή πρέπει να επεξεργαστεί σχέδιο απόφασης, η οποία καθορίζει τον τρόπο με τον οποίο πρέπει να δοκιμάζεται ένα προϊόν δομικών κατασκευών, προκειμένου να επιτρέπεται βεβαίωση του γεγονότος ότι το προϊόν ευρίσκεται σε συμμόρφωση προς τις απαιτήσεις του εναρμονισμένου προτύπου. Υπάρχουν δύο διαδικασίες μεταξύ των οποίων γίνεται επιλογή για την βεβαίωση της συμμόρφωσης: είτε ο κατασκευαστής ελέγχει μέσω του ελέγχου παραγωγής του εργοστασίου του [1], είτε εγκεκριμένος οργανισμός παρεμβαίνει συμπληρωματικά στην εκτίμηση και την επιτήρηση (άρθρο 13, παράγραφος 3). Σε κάθε περίπτωση, πρέπει να επιλέγεται η λιγότερο δαπανηρή διαδικασία που ανταποκρίνεται στους όρους ασφαλείας (προτελευταία παράγραφος του άρθρου 13, παράγραφος 4). Τα κριτήρια που παρατίθενται στο άρθρο 13, παράγραφος 4 συμβάλλουν στην διαδικασία λήψεως αποφάσεων.[1]   Η οδηγία 89/106/ΕΟΚ, στο παράρτημα ΙΙΙ, σημείο 1 ορίζει τον έλεγχο της παραγωγής στο εργοστάσιο ως συνεχή εσωτερικό έλεγχο της παραγωγής από τον κατασκευαστή. Όλα τα στοιχεία, απαιτήσεις και μέτρα που ακολουθεί ο κατασκευαστής καταγράφονται συστηματικά με την μορφή γραπτών συμβάσεων και διαδικασιών. Αυτή η καταγραφή του συστήματος ελέγχου της παραγωγής εξασφαλίζει την κοινή κατανόηση της εγγύησης της ποιότητας και επιτρέπει να παρακολουθείται ο βαθμός στον οποίο επιτυγχάνονται τα απαιτούμενα χαρακτηριστικά του προϊόντος, καθώς και η αποτελεσματική λειτουργία του συστήματος ελέγχου της παραγωγής. Η διαδικασία για την βεβαίωση της συμμόρφωσης περιγράφεται σε απόφαση κατά την έννοια του άρθρου 249 της συνθήκης ΕΚ, κατά την οποία πρέπει να εφαρμόζεται το άρθρο 20 της οδηγίας 89/106/ΕΟΚ. Επομένως, η Επιτροπή υποβάλλει σχέδιο προς την μόνιμη επιτροπή η οποία πρέπει να εκδώσει γνώμη, σύμφωνα με την πλειοψηφία η οποία προβλέπεται στο άρθρο 205, παράγραφος 2 της συνθήκης ΕΚ. Η επιτροπή αποτελεί κανονιστική επιτροπή, σύμφωνα με την διαδικασία ΙΙΙ της απόφασης του Συμβουλίου της 13ης Ιουλίου 1987, για τον καθορισμό των διαδικασιών που αφορούν την άσκηση των εκτελεστικών αρμοδιοτήτων που ανατίθενται στην Επιτροπή [2].[2]   ΕΕ L 197, 18.7.1987, σ. 33. β) Γνώμη της μόνιμης επιτροπής για το σχέδιο της Επιτροπής Στις 2 Δεκεμβρίου 1997, η Επιτροπή υπέβαλε το προαναφερθέν σχέδιο απόφασης στην μόνιμη επιτροπή. Παρουσία όλων των κρατών μελών, υπήρξαν 53 ψήφοι κατά του σχεδίου και 34 υπέρ του σχεδίου της Επιτροπής [3]. Τα πρακτικά της σχετικής συνεδριάσεως καταδεικνύουν ότι ορισμένοι αντιπρόσωποι εψήφισαν κατά του σχεδίου επειδή έπρεπε να είχε επιλεγεί αυστηρότερη διαδικασία για την βεβαίωση της συμμόρφωσης όσον αφορά την ομάδα προϊόντων 5/6 (στοιχεία μονωτικής υάλου).[3]   Το Βέλγιο, η Γερμανία, η Ισπανία, η Γαλλία, η Ιταλία, το Λουξεμβούργο, η Πορτογαλία και η Φινλανδία ψήφισαν κατά του σχεδίου της Επιτροπής. Η Δανία, η Ελλάς, η Ιρλανδία, οι Κάτω Χώρες, η Αυστρία, η Σουηδία και η Μεγάλη Βρετανία ψήφισαν υπέρ του σχεδίου της Επιτροπής. Δεδομένου ότι τα μέτρα που προβλέπονται από την Επιτροπή δεν συμφωνούν με τη γνώμη της επιτροπής, η Επιτροπή υποβάλλει τώρα την πρόταση προς το Συμβούλιο, σύμφωνα με το άρθρο 20, παράγραφος 2 της οδηγίας 89/106/ΕΟΚ. ΙΙΙ.  Ουσιαστικά ζητήματα όσον αφορά την πρόταση της Επιτροπής προς το Συμβούλιο σχετικά με την διαδικασία βεβαιώσεως της συμμόρφωσης για επίπεδη ύαλο, ύαλο μορφοποιημένης διατομής και υαλοπλίνθους α) Οι προτεινόμενες διαδικασίες βεβαιώσεως της συμμόρφωσης Τα παραρτήματα Ι και ΙΙ της οδηγίας περιγράφουν κατά γενικό τρόπο τις διαδικασίες βεβαιώσεως της συμμόρφωσης. Η τελική επιλογή περιγράφεται στο παράρτημα ΙΙΙ, το οποίο καθορίζει για κάθε προϊόν στην τελική χρήση του την διαδικασία βεβαιώσεως της συμμόρφωσης που πρέπει να εφαρμόζεται. 1.  Η λιγότερο δαπανηρή διαδικασία [4][4]   Η διαδικασία αυτή αντιστοιχεί στο σύστημα που περιγράφεται στο παράρτημα ΙΙΙ, παράγραφος 2, στοιχείο ii), τρίτη περίπτωση της οδηγίας 89/106/ΕΟΚ και συμβολίζεται στην πρόταση από το ψηφίο 4. Η λιγότερο δαπανηρή διαδικασία επιλέγεται για τρεις τελικές χρήσεις. Το προϊόν υπάγεται: 1.  είτε στην κλάση φωτιάς Α, σύμφωνα με την απόφαση 96/603/ΕΚ της Επιτροπής [5], είτε στις κλάσεις φωτιάς D, E, F της απόφασης 94/611/ΕΚ της Επιτροπής [6] (οικογένεια προϊόντων 2/6). Επομένως, η πρόταση ακολουθεί τις ταξινομήσεις που ακολουθούνται στις προαναφερθείσες αποφάσεις*[5]   Απόφαση 96/603/ΕΚ της Επιτροπής, για την κατάρτιση του καταλόγου προϊόντων που ανήκουν στις κατηγορίες Α τα οποία "δεν συνεισφέρουν στην πυρκαγιά", ΕΕ L 267, 19.10.1996.[6]   Απόφαση 94/611/ΕΚ της Επιτροπής για την εφαρμογή του άρθρου 20 της οδηγίας 89/106/ΕΟΚ για τα προϊόντα δομικών κατασκευών, ΕΕ L 241, 16.9.1994, η αποκαλούμενη "απόφαση ευροκατηγοριών" όσον αφορά την πυρκαγιά 2.  είτε στην απόφαση της Επιτροπής, η οποία πρόκειται να ληφθεί στο θέμα της επίδοσης σε εξωτερική φωτιά κατ'αναλογία προς την απόφαση 96/603/ΕΚ (οικογένεια προϊόντων 3/6)* 3.  είτε σε όλες τις τελικές χρήσεις που δεν προβλέπονται ρητά στην απόφαση (οικογένεια προϊόντων 6/6). 2.  Η συμπληρωματική παρέμβαση εγκεκριμένου οργανισμού [7][7]   Η διαδικασία αυτή αντιστοιχεί στο σύστημα που περιγράφεται στο παράρτημα ΙΙΙ, παράγραφος 2, στοιχείο i), δεύτερη περίπτωση της οδηγίας 89/106/ΕΟΚ και συμβολίζεται στην πρόταση με το ψηφίο 3. Η συμπληρωματική παρέμβαση εγκεκριμένου εργαστηρίου, προκειμένου να εκτελείται αρχικός τύπος δοκιμής, επιλέγεται για τα ακόλουθα προϊόντα: 1.  προϊόντα τα οποία υπάγονται στις κλάσεις φωτιάς A, B, C της απόφασης 94/611/ΕΚ της Επιτροπής (οικογένεια προϊόντων 2/6). Σύμφωνα με αυτήν, η Επιτροπή ακολουθεί την ταξινόμηση που χρησιμοποιείται στην προαναφερθείσα απόφαση* είτε 2.  προϊόντα για χρήσεις οι οποίες υπάγονται σε κανονισμούς σχετικά με την επίδοση σε εξωτερική φωτιά (οικογένεια προϊόντων 3/6). Στην περίπτωση αυτή, η Επιτροπή ακολουθεί την απόφαση η οποία πρόκειται να ληφθεί στο τομέα της επίδοσης σε εξωτερική φωτιά κατ’αναλογία προς την απόφαση 96/603/ΕΚ* είτε 3.  προϊόντα τα οποία χρησιμοποιούνται ως ύαλοι ασφαλείας (οικογένεια προϊόντων 4/6)* είτε 4.  προϊόντα τα οποία χρησιμεύουν ως μονωτική ύαλος (οικογένεια προϊόντων 5/6). 3.  Συμπληρωματική παρέμβαση εγκεκριμένου οργανισμού με αυξημένες αρμοδιότητες δοκιμών ή επιτήρησης [8][8]   Η διαδικασία αυτή αντιστοιχεί στο σύστημα που περιγράφεται στο παράρτημα ΙΙΙ, παράγραφος 2, στοιχείο i) χωρίς δοκιμή ελέγχου των δειγμάτων της οδηγίας 89/106/ΕΟΚ και συμβολίζεται στην πρόταση με το ψηφίο 1. Για δικαιολογημένες εξαιρετικές περιπτώσεις, επιλέγεται σύστημα το οποίο απαιτεί την παρέμβαση εγκεκριμένου οργανισμού πιστοποίησης, όχι μόνο για την αρχική δοκιμή τύπου του προϊόντος, αλλά επίσης για αρχική επιθεώρηση του εργοστασίου, αρχική επιθεώρηση του ελέγχου παραγωγής του εργοστασίου του κατασκευαστή και συνεχή επιτήρηση, αξιολόγηση και έγκριση του ελέγχου παραγωγής του εργοστασίου. Η διαδικασία αυτή εντάσεως χρηματοδότησης και λογιστικής μέριμνας για τον κατασκευαστή προβλέπεται για προϊόντα τα οποία: 1.  χρησιμεύουν για την πυραντίσταση και τον σχηματισμό πυροδιαμερισμάτων (οικογένεια 1/6)*ή 2.  χρησιμεύουν για αλεξίσφαιρα ή αντιεκρηκτικά υαλώματα (οικογένεια προϊόντων 4/6). β) Η διαδικασία βεβαίωσης της συμμόρφωσης για μονωτική ύαλο Η πρόταση της Επιτροπής λαμβάνει υπόψη την πρωτοβουλία SLIM και έχει ως νομική βάση τη συνθήκη ΕΚ και την οδηγία 89/106/ΕΟΚ. Δεδομένου ότι η Επιτροπή πρέπει να επιλέγει την λιγότερο δαπανηρή διαδικασία που ανταποκρίνεται στους όρους ασφαλείας, πρέπει να ακολουθεί την αρχή της αναλογίας. Επομένως, η διαδικασία δεν πρέπει να υπερβαίνει τα απαραίτητα για την επίτευξη των στόχων. Η βεβαίωση της συμμόρφωσης από τον ίδιο τον κατασκευαστή πρέπει να έχει προτεραιότητα. Η βασική αυτή αρχή πρέπει να παρακάμπτεται μόνον εφόσον αυτό είναι επιτακτικό για λόγους ασφαλείας. Η αρχή της αναλογίας για τη διαδικασία βεβαιώσεως της συμμόρφωσης στην περίπτωση της οδηγίας 89/106/ΕΟΚ πρέπει να αξιολογείται ως προς το ερώτημα κατά πόσον η επιλεγείσα διαδικασία μπορεί να διασφαλίζει τα χαρακτηριστικά εκείνα ενός προϊόντος δομικών κατασκευών, τα οποία απαιτούνται σε δομικό έργο, προκειμένου να πληρούνται οι βασικές απαιτήσεις κατά την έννοια της οδηγίας 89/106/ΕΟΚ. Ο σκοπός της μονωτικής υάλου είναι να δίνει τη δυνατότητα στα δομικά έργα να πληρούν τις βασικές απαιτήσεις "προστασία έναντι θορύβου" και "εξοικονόμηση ενέργειας και συγκράτηση θερμότητας". Η προστασία κατά του θορύβου προβλέπεται στο παράρτημα Ι, σημείο 5 της οδηγίας 89/106/ΕΟΚ ως εξής: Το δομικό έργο, πρέπει να σχεδιάζεται και να κατασκευάζεται κατά τρόπο ώστε ο θόρυβος που γίνεται αισθητός από τους ενοίκους ή από τους γείτονες να διατηρείται σε επίπεδο που να μην θέτει σε κίνδυνο την υγεία και που να επιτρέπει τον ύπνο, την ανάπαυση και την εργασία των προσώπων αυτών υπό ικανοποιητικές συνθήκες. Προκειμένου να πληρούται η "εξοικονόμηση ενέργειας και συγκράτηση θερμότητας", το παράρτημα Ι σημείο 6 της οδηγίας 89/106/ΕΟΚ προβλέπει τα εξής: Το δομικό έργο, καθώς και οι εγκαταστάσεις θέρμανσης, ψήξης και αερισμού, πρέπει να σχεδιάζονται και να κατασκευάζονται κατά τρόπο ώστε η απαιτούμενη κατανάλωση ενέργειας κατά τη χρησιμοποίηση του έργου να είναι χαμηλή, ανάλογα με τα κλιματικά δεδομένα του τόπου αλλά και τους χρήστες. Η τήρηση των βασικών απαιτήσεων διασφαλίζεται από σειρά αλληλοσυνδεόμενων μέτρων, ιδίως των προγραμματισμό και τον σχεδιασμό του έργου, την εκτέλεση του έργου και την απαραίτητη συντήρηση, καθώς και τις ιδιότητες, επιδόσεις και χρήση των προϊόντων δομικών κατασκευών [9]. Ένα από τα προϊόντα αυτά μπορεί να είναι η μονωτική ύαλος. Οι μονωτικές υαλομονάδες χρησιμεύουν για τη μείωση του άμεσου αερομεταφερομένου θορύβου [10] και των ενεργειακών αναγκών των δομικών έργων. Προς το σκοπό αυτό, πρέπει να υπόκεινται σε δοκιμές ορισμένα χαρακτηριστικά, όπως προβλέπονται σε εναρμονισμένο πρότυπο: μόνωση άμεσου αερομεταφερομένου θορύβου, θερμικές ιδιότητες και ιδιότητες κατά της ακτινοβολίας [11].[9]   Ανακοίνωση της Επιτροπής σχετικά με τα ερμηνευτικά έγγραφα της οδηγίας 89/106/ΕΟΚ του Συμβουλίου, ΕΕ C 62, 28.2.1994, σ. 140 και 153.[10]   Βλ. ανωτέρω σ. 145.[11]   CONSTRUCT 97/221 Αναθ. 1, Εντολή προς CEN/CENELEC για την εκτέλεση έργου τυποποίησης σχετικά με εναρμονισμένα πρότυπα για την επίπεδη ύαλο, την ύαλο μορφοποιημένης διατομής και τους υαλόπλινθους. Όσον αφορά τη διαδικασία κατασκευής των μονωτικών υαλομονάδων πρέπει να διευκρινισθεί ότι πρόκειται για συναρμολογημένους υαλοπίνακες μεταξύ των οποίων παρεμβάλλεται αέρας ή αδρανή αέρια ή/και φέρουν ειδική επίστρωση. Σημαντικά ζητήματα κατά την κατασκευή πολυστρωματικών μονωτικών υαλομονάδων είναι η στεγανοποίηση και η πλήρης επιφανειακή κατεργασία στην περίπτωση επικάλυψης. Τα ελαττώματα στον σχεδιασμό ή την κατασκευή οδηγούν σε μειωμένη τεχνική ικανότητα του προϊόντος, το οποίο έχει αρνητικές επιπτώσεις στην τήρηση των βασικών απαιτήσεων, όπως περιγράφονται ανωτέρω. Η σημασία του προϊόντος "μονωτική ύαλος", ως μία από ορισμένες δυνατότητες τήρησης των βασικών απαιτήσεων "μείωσης θορύβου" και "εξοικονόμησης ενέργειας και συγκράτησης θερμότητας" στα δομικά έργα, πρέπει να θεωρείται ως αξιοσημείωτη αλλά όχι στοιχειώδης. Αυτό επίσης σημαίνει ότι το αποτέλεσμα της διακύμανσης των χαρακτηριστικών των προϊόντων στην καταλληλότητά τους όσον αφορά την τήρηση των βασικών απαιτήσεων είναι μέσο έως χαμηλό. Ωστόσο, η διαδικασία κατασκευής εμπεριέχει την δυνατότητα ελαττωμάτων. Κακή στεγανότητα καθιστά τη μονωτική υαλομονάδα απλώς ένα σύστημα πολλαπλών υαλοπινάκων. Επικάλυψη η οποία δεν έχει εφαρμοσθεί πλήρως ή εμβαλωματική, είναι λιγότερο αποτελεσματική στην μείωση των ενεργειακών αναγκών του δομικού έργου. Προκειμένου οι κίνδυνοι αυτοί να περιορίζονται, η Επιτροπή προτείνει οι παράμετροι σχεδιασμού και παραγωγής να ελέγχονται βάσει πρωτοτύπου από ανεξάρτητο εργαστήριο δοκιμών. Στην συνέχεια, ο κατασκευαστής πρέπει να ακολουθεί τα αποτελέσματα δοκιμής της αρχικής δοκιμής τύπου με το δικό του σύστημα ελέγχου παραγωγής. Περισσότερος περιορισμός του κατασκευαστή μονωτικής υάλου φαίνεται δυσανάλογος, δεδομένου ιδίως ότι τα χαρακτηριστικά του προϊόντος που υποβάλλονται σε δοκιμή (μόνωση αμέσου αερομεταφερομένου θορύβου, θερμικές ιδιότητες και ιδιότητες ακτινοβολίας) δεν έχουν επιπτώσεις σε θέματα ασφάλειας. Επιπλέον, τα κράτη μέλη δεν μπόρεσαν να παρουσιάσουν πειστικά και εντυπωσιακά επιχειρήματα, τα οποία θα μπορούσαν να αναιρέσουν την αναλογία της πρότασης. Γενικά, πρέπει να σημειωθεί ότι η αρχή της αναλογίας δεν τηρείται πάντοτε από την πλειονότητα των αντιπροσώπων των κρατών μελών στην διοικητική επιτροπή. Ούτε η συνθήκη ΕΚ και η ρητή διάταξη του άρθρου 13, παράγραφος 4, της οδηγίας 89/106/ΕΟΚ, ούτε οι προσπάθειες της Επιτροπής για την επεξεργασία της λιγότερο δαπανηρής για τους κατασκευαστές νομοθεσίας έπεισαν την πλειονότητα των αντιπροσώπων στην διοικητική επιτροπή ώστε να καταλήξουν σε νομικά αντικειμενικό και αποδεκτό αποτέλεσμα. Στην συγκεκριμένη περίπτωση τα κράτη μέλη έφθασαν να ζητήσουν την σε κάποιο βαθμό παρέμβαση τρίτου που δεν προβλέπεται στην δική τους εθνική έννομη τάξη. Κατ’αυτόν τον τρόπο, γίνεται κατάχρηση της νομοθεσίας της Ευρωπαϊκής Κοινότητας, προκειμένου να εισαχθούν αυστηρότεροι κανόνες για τους παράγοντες της αγοράς. Με τέτοιου είδους συμπεριφορά οι στόχοι της οδηγίας 89/106/ΕΟΚ υπονομεύονται συνεχώς, πράγμα το οποίο δεν είναι αποδεκτό ούτε κατά την νομική ούτε κατά την οικονομική έννοια. Η τάση να προβλέπονται αυστηρότερες και, κατ’αυτόν τον τρόπο, δαπανηρότερες διαδικασίες για την βεβαίωση των προϊόντων μέσω συστηματικής παρέμβασης τρίτου δεν καλύπτεται από το κείμενο της οδηγίας και δεν αντιστοιχεί στην προσέγγιση της Ευρωπαϊκής Κοινότητας, προκειμένου να τηρείται η εσωτερική αγορά στην ΕΚ* επιπλέον, με κανέναν τρόπο δεν μειώνει τις δαπάνες παραγωγής και, κατ’αυτόν τον τρόπο, δεν βελτιώνει την ανταγωνιστικότητα. Πρόταση ΑΠΟΦΑΣΗΣ ΤΟΥ ΣΥΜΒΟΥΛIΟΥ σχετικά με τη διαδικασία βεβαίωσης της συμμόρφωσης των δομικών προϊόντων δυνάμει του άρθρου 20, παράγραφος 2 της οδηγίας 89/106/ΕΟΚ του Συμβουλίου όσον αφορά τα προϊόντα από επίπεδη ύαλο, ύαλο μορφοποιημένης διατομής και υαλόπλινθους(Κείμενο που παρουσιάζει ενδιαφέρον για τον ΕΟΧ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 89/106/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθετικών, κανονιστικών και διοικητικών διατάξεων των κρατών μελών όσον αφορά τα προϊόντα του τομέα των δομικών κατασκευών [12], όπως τροποποιήθηκε από την οδηγία 93/68/ΕΟΚ [13], και ιδίως το άρθρο 13, παράγραφος 2,[12]   ΕΕ L 40, 11.2.1989, σ. 12.[13]   ΕΕ L 220, 30.8.1993, σ. 1. την πρόταση της Επιτροπής [14],[14]   ΕΕ C Εκτιμώντας τα εξής: (1) Η Επιτροπή καλείται να επιλέξει για τη βεβαίωση της συμμόρφωσης, μεταξύ των δύο διαδικασιών βάσει του άρθρου 13, παράγραφος 3 της οδηγίας 89/106/ΕΟΚ, την «εκάστοτε λιγότερο δαπανηρή διαδικασία που ανταποκρίνεται στους όρους ασφαλείας»* ότι δηλαδή πρέπει να αποφασίσει κατά πόσον για τη βεβαίωση της συμμόρφωσης συγκεκριμένου προϊόντος ή οικογένειας προϊόντων είναι αναγκαίο και επαρκές σύστημα ελέγχου της παραγωγής στο εργοστάσιο με ευθύνη του κατασκευαστή, ή κατά πόσον, για λόγους που συνδέονται με την τήρηση των αναφερομένων στο άρθρο 13, παράγραφος 4 κριτηρίων, απαιτείται η παρέμβαση αναγνωρισμένου οργανισμού πιστοποίησης. (2) Σύμφωνα με το άρθρο 13, παράγραφος 4, στις εντολές και τις τεχνικές προδιαγραφές πρέπει να αναφέρεται η διαδικασία που καθορίζεται με αυτό τον τρόπο* ότι, κατά συνέπεια, είναι επιθυμητό να ορισθούν οι έννοιες των προϊόντων ή οικογενειών προϊόντων που χρησιμοποιούνται στις εντολές και τις τεχνικές προδιαγραφές. (3) Οι δύο διαδικασίες που προβλέπονται στο άρθρο 13, παράγραφος 3 περιγράφονται αναλυτικά στο παράρτημα ΙΙΙ της οδηγίας 89/106/ΕΟΚ* ότι, κατά συνέπεια, για κάθε προϊόν ή οικογένεια προϊόντων πρέπει να καθορισθούν σαφώς, με βάση το παράρτημα ΙΙΙ, οι μέθοδοι εφαρμογής των διαδικασιών, δεδομένου ότι στο παράρτημα ΙΙΙ διατυπώνονται προτιμήσεις για ορισμένα συστήματα. (4) Η διαδικασία που προβλέπεται στο άρθρο 13, παράγραφος 3, στοιχείο α) αντιστοιχεί στα συστήματα που καθορίζονται στο παράρτημα ΙΙΙ, σημείο 2) ii), πρώτη δυνατότητα χωρίς συνεχή επιθεώρηση, καθώς και δεύτερη και τρίτη δυνατότητα, ενώ η διαδικασία που προβλέπεται στο άρθρο 13 παράγραφος 3 στοιχείο β) αντιστοιχεί στα συστήματα που καθορίζονται στο παράρτημα ΙΙΙ σημείο 2) i) και στο παράρτημα ΙΙΙ σημείο 2) ii) πρώτη δυνατότητα με συνεχή επιθεώρηση. (5) Τα μέτρα που προβλέπονται στην παρούσα απόφαση δεν είναι σύμφωνα με τη γνώμη της μόνιμης επιτροπής τεχνικών έργων. ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η συμμόρφωση των προϊόντων και οικογενειών προϊόντων που αναφέρονται στο παράρτημα Ι βεβαιούται με διαδικασία που συνίσταται σε σύστημα ελέγχου της παραγωγής στο εργοστάσιο με ευθύνη του κατασκευαστή, ούτως ώστε να διασφαλίζεται ότι το προϊόν συμμορφώνεται προς τις αντίστοιχες τεχνικές προδιαγραφές. Άρθρο 2 Η συμμόρφωση των προϊόντων που αναφέρονται στο παράρτημα ΙΙ βεβαιούται με διαδικασία κατά την οποία, πέραν του συστήματος ελέγχου παραγωγής στο εργοστάσιο με ευθύνη του κατασκευαστή, παρεμβαίνει αναγνωρισμένος οργανισμός πιστοποίησης στην αξιολόγηση και επιθεώρηση του ελέγχου παραγωγής ή του ιδίου του προϊόντος. Άρθρο 3 Η διαδικασία βεβαίωσης της συμμόρφωσης που προβλέπεται στο παράρτημα ΙΙΙ προσδιορίζεται στις εντολές για εναρμονισμένα πρότυπα. Άρθρο 4 Η παρούσα απόφαση απευθύνεται στα κράτη μέλη. Βρυξέλλες,  Για το Συμβούλιο Ο Πρόεδρος ΠΑΡΑΡΤΗΜΑ I Επίπεδοι και κυρτοί υαλοπίνακες (από ύαλο κοινή, επεξεργασμένη, ειδική ή ασφαλείας, επιχρισμένη, επιστρωμένη, επισμαλτωμένη, με κατεργασμένη επιφάνεια ή κατοπτροποιημένη): για όλες τις χρήσεις εκτός: - σε υαλώματα προοριζόμενα ειδικώς να παρέχουν πυραντίσταση*- σε υαλώματα αλεξίσφαιρα ή αντιεκρηκτικά. Ύαλος διατομής U (οπλισμένη ή άοπλη):για όλες τις χρήσεις εκτός:- σε υαλώματα προοριζόμενα ειδικώς να παρέχουν πυραντίσταση. Μονωτικές υαλομονάδες:για όλες τις χρήσεις εκτός:- σε υαλώματα προοριζόμενα ειδικώς να παρέχουν πυραντίσταση*- σε υαλώματα αλεξίσφαιρα ή αντιεκρηκτικά. Υαλόπλινθοιγια χρήση σε μη φέροντα στοιχεία εκτός:- σε υαλώματα αλεξίσφαιρα ή αντιεκρηκτικά. Τοιχοπετάσματα από υαλόπλινθους:για όλες τις μη φέρουσες χρήσεις, εκτός:- για τον σχηματισμό πυροδιαμερισμάτων*- σε υαλώματα αλεξίσφαιρα ή αντιεκρηκτικά. ΠΑΡΑΡΤΗΜΑ II Επίπεδοι και κυρτοί υαλοπίνακες (από ύαλο κοινή, επεξεργασμένη, ειδική ή ασφαλείας, επιχρισμένη, επιστρωμένη, επισμαλτωμένη, με κατεργασμένη επιφάνεια ή κατοπτροποιημένη):σε υαλώματα αλεξίσφαιρα ή αντιεκρηκτικά*σε υαλώματα προοριζόμενα ειδικώς να παρέχουν πυραντίσταση. Ύαλος διατομής U (οπλισμένη ή άοπλη):σε υαλώματα προοριζόμενα ειδικώς να παρέχουν πυραντίσταση. Μονωτικές υαλομονάδες:σε υαλώματα αλεξίσφαιρα ή αντιεκρηκτικά*σε υαλώματα προοριζόμενα ειδικώς να παρέχουν πυραντίσταση* Υαλόπλινθοι:σε υαλώματα αλεξίσφαιρα ή αντιεκρηκτικά. Τοιχοπετάσματα από υαλόπλινθους:για τον σχηματισμό πυροδιαμερισμάτωνσε υαλώματα αλεξίσφαιρα ή αντιεκρηκτικά. ΠΑΡΑΡΤΗΜΑ III Σημείωση: οι αρμοδιότητες του αναγνωρισμένου οργανισμού, όπως προκύπτουν από τα σχετικά συστήματα βεβαίωσης της συμμόρφωσης, είναι σωρευτικές για προϊόντα προοριζόμενα για περισσότερες από μία χρήσεις που καθορίζονται στις ακόλουθες οικογένειες προϊόντων. Οικογ. προϊόντων: επίπεδη ύαλος, ύαλος μορφοποιημένης διατομής και υαλόπλινθοι (1/6) Συστήματα βεβαίωσης της συμμόρφωσης Για το(τα) προϊόν(ντα) και την(τις) προβλεπόμενη(ες) χρήση(εις) που απαριθμούνται κατωτέρω, οι CEN/CENELEC καλούνται να προσδιορίσουν το(τα) ακόλουθο(α) σύστημα(τα) βεβαίωσης της συμμόρφωσης στο σχετικό(α) εναρμονισμένο(α) πρότυπο: >ΘΕΣΗ ΠIΝΑΚΑ> Οι προδιαγραφές για το σύστημα θα πρέπει να καθιστούν δυνατή την εφαρμογή του ακόμα και όταν δεν χρειάζεται προσδιορισμός των επιδόσεων για ένα συγκεκριμένο χαρακτηριστικό, επειδή τουλάχιστον ένα κράτος μέλος δεν προβλέπει καμμία νομική απαίτηση για το εν λόγω χαρακτηριστικό [βλέπε άρθρο 2 παράγραφος 1 της οδηγίας 89/106/ΕΟΚ, και κατά περίπτωση, ρήτρα 1.2.3 των ερμηνευτικών εγγράφων]. Στις περιπτώσεις αυτές η επαλήθευση του εν λόγω χαρακτηριστικού δεν πρέπει να επιβάλλεται στον κατασκευαστή εάν δεν επιθυμεί ο ίδιος να δηλώσει τις σχετικές επιδόσεις του προϊόντος. Οικογ. προϊόντων: επίπεδη ύαλος, ύαλος μορφοποιημένης διατομής και υαλόπλινθοι (2/6) Συστήματα βεβαίωσης της συμμόρφωσης Για το(τα) προϊόν(ντα) και την(τις) προβλεπόμενη(ες) χρήση(εις) που απαριθμούνται κατωτέρω, οι CEN/CENELEC καλούνται να προσδιορίσουν το(τα) ακόλουθο(α) σύστημα(τα) βεβαίωσης της συμμόρφωσης στο σχετικό(α) εναρμονισμένο(α) πρότυπο: >ΘΕΣΗ ΠIΝΑΚΑ> * Υλικά κλάσης Α που σύμφωνα με την απόφαση 96/603/ΕΚ δεν απαιτείται να υπόκεινται σε δοκιμή σχετικά με την αντίδραση στη φωτιά Οι προδιαγραφές για το σύστημα θα πρέπει να καθιστούν δυνατή την εφαρμογή του ακόμα και όταν δεν χρειάζεται προσδιορισμός των επιδόσεων για ένα συγκεκριμένο χαρακτηριστικό, επειδή τουλάχιστον ένα κράτος μέλος δεν προβλέπει καμμία νομική απαίτηση για το εν λόγω χαρακτηριστικό [βλέπε άρθρο 2 παράγραφος 1 της οδηγίας 89/106/ΕΟΚ, και κατά περίπτωση, ρήτρα 1.2.3 των ερμηνευτικών εγγράφων]. Στις περιπτώσεις αυτές η επαλήθευση του εν λόγω χαρακτηριστικού δεν πρέπει να επιβάλλεται στον κατασκευαστή εάν δεν επιθυμεί ο ίδιος να δηλώσει τις σχετικές επιδόσεις του προϊόντος. Οικογ. προϊόντων: επίπεδη ύαλος, ύαλος μορφοποιημένης διατομής και υαλόπλινθοι (3/6) Συστήματα βεβαίωσης της συμμόρφωσης Για το(τα) προϊόν(ντα) και την(τις) προβλεπόμενη(ες) χρήση(εις) που απαριθμούνται κατωτέρω, οι CEN/CENELEC καλούνται να προσδιορίσουν το(τα) ακόλουθο(α) σύστημα(τα) βεβαίωσης της συμμόρφωσης στο σχετικό(α) εναρμονισμένο(α) πρότυπο: >ΘΕΣΗ ΠIΝΑΚΑ> * προς επιβεβαίωση κατά τις συζητήσεις με την Ομάδα Ρύθμισης Θεμάτων Πυρασφάλειας.Οι προδιαγραφές για το σύστημα θα πρέπει να καθιστούν δυνατή την εφαρμογή του ακόμα και όταν δεν χρειάζεται προσδιορισμός των επιδόσεων για ένα συγκεκριμένο χαρακτηριστικό, επειδή τουλάχιστον ένα κράτος μέλος δεν προβλέπει καμμία νομική απαίτηση για το εν λόγω χαρακτηριστικό [βλέπε άρθρο 2 παράγραφος 1 της οδηγίας 89/106/ΕΟΚ, και κατά περίπτωση, ρήτρα 1.2.3 των ερμηνευτικών εγγράφων]. Στις περιπτώσεις αυτές η επαλήθευση του εν λόγω χαρακτηριστικού δεν πρέπει να επιβάλλεται στον κατασκευαστή εάν δεν επιθυμεί ο ίδιος να δηλώσει τις σχετικές επιδόσεις του προϊόντος. Οικογ. προϊόντων: επίπεδη ύαλος, ύαλος μορφοποιημένης διατομής και υαλόπλινθοι (4/6) Συστήματα βεβαίωσης της συμμόρφωσης Για το(τα) προϊόν(ντα) και την(τις) προβλεπόμενη(ες) χρήση(εις) που απαριθμούνται κατωτέρω, οι CEN/CENELEC καλούνται να προσδιορίσουν το(τα) ακόλουθο(α) σύστημα(τα) βεβαίωσης της συμμόρφωσης στο σχετικό(α) εναρμονισμένο(α) πρότυπο: >ΘΕΣΗ ΠIΝΑΚΑ> Οι προδιαγραφές για το σύστημα θα πρέπει να καθιστούν δυνατή την εφαρμογή του ακόμα και όταν δεν χρειάζεται προσδιορισμός των επιδόσεων για ένα συγκεκριμένο χαρακτηριστικό, επειδή τουλάχιστον ένα κράτος μέλος δεν προβλέπει καμμία νομική απαίτηση για το εν λόγω χαρακτηριστικό [βλέπε άρθρο 2 παράγραφος 1 της οδηγίας 89/106/ΕΟΚ, και κατά περίπτωση, ρήτρα 1.2.3 των ερμηνευτικών εγγράφων]. Στις περιπτώσεις αυτές η επαλήθευση του εν λόγω χαρακτηριστικού δεν πρέπει να επιβάλλεται στον κατασκευαστή εάν δεν επιθυμεί ο ίδιος να δηλώσει τις σχετικές επιδόσεις του προϊόντος. Οικογ. προϊόντων: επίπεδη ύαλος, ύαλος μορφοποιημένης διατομής και υαλόπλινθοι (5/6) Συστήματα βεβαίωσης της συμμόρφωσης Για το(τα) προϊόν(ντα) και την(τις) προβλεπόμενη(ες) χρήση(εις) που απαριθμούνται κατωτέρω, οι CEN/CENELEC καλούνται να προσδιορίσουν το(τα) ακόλουθο(α) σύστημα(τα) βεβαίωσης της συμμόρφωσης στο σχετικό(α) εναρμονισμένο(α) πρότυπο: >ΘΕΣΗ ΠIΝΑΚΑ> Οι προδιαγραφές για το σύστημα θα πρέπει να καθιστούν δυνατή την εφαρμογή του ακόμα και όταν δεν χρειάζεται προσδιορισμός των επιδόσεων για ένα συγκεκριμένο χαρακτηριστικό, επειδή τουλάχιστον ένα κράτος μέλος δεν προβλέπει καμμία νομική απαίτηση για το εν λόγω χαρακτηριστικό [βλέπε άρθρο 2 παράγραφος 1 της οδηγίας 89/106/ΕΟΚ, και κατά περίπτωση, ρήτρα 1.2.3 των ερμηνευτικών εγγράφων]. Στις περιπτώσεις αυτές η επαλήθευση του εν λόγω χαρακτηριστικού δεν πρέπει να επιβάλλεται στον κατασκευαστή εάν δεν επιθυμεί ο ίδιος να δηλώσει τις σχετικές επιδόσεις του προϊόντος. Οικογ. προϊόντων: επίπεδη ύαλος, ύαλος μορφοποιημένης διατομής και υαλόπλινθοι (6/6) Συστήματα βεβαίωσης της συμμόρφωσης Για το(τα) προϊόν(ντα) και την(τις) προβλεπόμενη(ες) χρήση(εις) που απαριθμούνται κατωτέρω, οι CEN/CENELEC καλούνται να προσδιορίσουν το(τα) ακόλουθο(α) σύστημα(τα) βεβαίωσης της συμμόρφωσης στο σχετικό(α) εναρμονισμένο(α) πρότυπο: >ΘΕΣΗ ΠIΝΑΚΑ> Οι προδιαγραφές για το σύστημα θα πρέπει να καθιστούν δυνατή την εφαρμογή του ακόμα και όταν δεν χρειάζεται προσδιορισμός των επιδόσεων για ένα συγκεκριμένο χαρακτηριστικό, επειδή τουλάχιστον ένα κράτος μέλος δεν προβλέπει καμμία νομική απαίτηση για το εν λόγω χαρακτηριστικό [βλέπε άρθρο 2 παράγραφος 1 της οδηγίας 89/106/ΕΟΚ, και κατά περίπτωση, ρήτρα 1.2.3 των ερμηνευτικών εγγράφων]. Στις περιπτώσεις αυτές η επαλήθευση του εν λόγω χαρακτηριστικού δεν πρέπει να επιβάλλεται στον κατασκευαστή εάν δεν επιθυμεί ο ίδιος να δηλώσει τις σχετικές επιδόσεις του προϊόντος.


				|

		52013PC0930

			Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ για την τροποποίηση της απόφασης 2009/831/ΕΚ όσον αφορά την περίοδο εφαρμογής της /* COM/2013/0930 final - 2013/0446 (CNS) */

			   	ΑΙΤΙΟΛΟΓΙΚΗ
ΕΚΘΕΣΗ
1.           ΠΛΑΙΣΙΟ
ΤΗΣ ΠΡΟΤΑΣΗΣ
Οι
διατάξεις της
Συνθήκης για
τη λειτουργία
της Ευρωπαϊκής
Ένωσης (ΣΛΕΕ)
που
εφαρμόζονται
στις εξόχως
απόκεντρες
περιοχές της
ΕΕ, στις οποίες
συγκαταλέγονται
η αυτόνομη
περιοχή της
Μαδέρας και η αυτόνομη
περιοχή των
Αζορών, δεν
επιτρέπουν
καταρχήν καμία
διαφορά
φορολόγησης
μεταξύ των
τοπικών
προϊόντων και αυτών
που
προέρχονται
από την
Πορτογαλία ή
άλλα κράτη
μέλη. Το άρθρο 349
της ΣΛΕΕ
προβλέπει,
ωστόσο, τη
δυνατότητα
θέσπισης
ειδικών μέτρων
για τις περιοχές
αυτές λόγω της
ύπαρξης
μόνιμων
μειονεκτημάτων
με επιπτώσεις
στην
οικονομική και
κοινωνική
κατάσταση των
εξόχως
απόκεντρων
περιοχών.
Με την
απόφαση 2009/831/EΚ του
Συμβουλίου,
της 10ης Νοεμβρίου
2009[1], η
οποία εκδόθηκε
βάσει του
άρθρου 299
παράγραφος 2 της
Συνθήκης ΕΚ,
επιτράπηκε
στην
Πορτογαλία η
εφαρμογή, έως
τις 31
Δεκεμβρίου 2013,
μειωμένου
συντελεστή
ειδικού φόρου
κατανάλωσης
για το ρούμι
και τα λικέρ που
παράγονται και
καταναλώνονται
στην αυτόνομη
περιφέρεια της
Μαδέρας, καθώς
και για τα
λικέρ και τα
αποστάγματα
που παράγονται
και
καταναλώνονται
στην αυτόνομη
περιφέρεια των
Αζορών. Το
άρθρο 2 της εν λόγω
απόφασης
περιορίζει την
ανωτέρω
παρέκκλιση σε
συγκεκριμένα
προϊόντα. Η
Πορτογαλία
μπορεί να
εφαρμόζει στα
προϊόντα αυτά
συντελεστή
ειδικού φόρου
κατανάλωσης
χαμηλότερο από
τον πλήρη
συντελεστή για
την αλκοόλη
που
καθορίζεται
στο άρθρο 3 της
οδηγίας 92/84/ΕΟΚ[2], και
χαμηλότερο από
τον ελάχιστο
συντελεστή του
ειδικού φόρου
κατανάλωσης
για την
αλκοόλη που καθορίζεται
από την εν λόγω
οδηγία, αλλά
όχι πάνω από 75%
χαμηλότερο από
τον κανονικό
εθνικό ειδικό
φόρο κατανάλωσης
για την
αλκοόλη.
Στην
απόφαση 2009/831/ΕΚ
παρατίθενται
οι λόγοι που
υπαγόρευσαν
την έκδοση
ειδικών μέτρων
στους οποίους περιλαμβάνονται
η μικρή έκταση,
ο
κατακερματισμός
των γεωργικών
εκμεταλλεύσεων,
καθώς και το
χαμηλό επίπεδο
εκμηχάνισής
τους. Επιπλέον,
η μεταφορά στα
νησιά
ορισμένων
πρώτων υλών
και υλικών
συσκευασίας
που δεν
παράγονται επιτόπου
συνεπάγεται
πρόσθετο
κόστος σε
σχέση με τη
μεταφορά μόνο
των τελικών
προϊόντων. Η
μεταφορά και η
εγκατάσταση
του εξοπλισμού
στις εν λόγω
απομακρυσμένες
νησιωτικές
περιφέρειες
διογκώνουν
ακόμη περισσότερο
το πρόσθετο
κόστος. Τέλος,
οι εν λόγω παραγωγοί
επιβαρύνονται
με τα γενικά
έξοδα που φέρουν
οι τοπικές
οικονομίες
και,
συγκεκριμένα,
το υψηλότερο
κόστος του
εργατικού
δυναμικού και
του
ενεργειακού
εφοδιασμού.
H μείωση
κατά 75% δεν
υπερβαίνει το
απολύτως
αναγκαίο
επίπεδο για
την
αντιστάθμιση
του πρόσθετου
κόστους που
επιβαρύνει
τους
επιχειρηματίες
λόγω των
ανωτέρω
ιδιαίτερων
χαρακτηριστικών
της Μαδέρας
και των Αζορών,
ως εξόχως
απόκεντρων
περιοχών.
Δεδομένου
ότι το
φορολογικό
πλεονέκτημα
περιορίζεται
στο απολύτως
αναγκαίο
επίπεδο για
την αντιστάθμιση
του πρόσθετου
κόστους και
ότι οι όγκοι που
διακυβεύονται
είναι
αμελητέοι, το
μέτρο δεν θίγει
την
ακεραιότητα και
τη συνοχή της
κοινοτικής
έννομης τάξης.
Επιπλέον, το
φορολογικό
πλεονέκτημα
περιορίζεται
στην
κατανάλωση
στις εν λόγω
περιφέρειες.
Οι
πορτογαλικές
αρχές ζήτησαν
την ανανέωση,
έως τις
31 Δεκεμβρίου 2020,
της άδειας
εφαρμογής
μειωμένου
συντελεστή
ειδικού φόρου
κατανάλωσης
για το ρούμι
και τα λικέρ
που παράγονται
και
καταναλώνονται
στην αυτόνομη
περιφέρεια της
Μαδέρας, καθώς
και για τα
λικέρ και τα αποστάγματα
που παράγονται
και
καταναλώνονται
στην αυτόνομη
περιφέρεια των
Αζορών. Η
ανανέωση πρέπει
να εγκριθεί
τόσο με
απόφαση του
Συμβουλίου
βάσει του άρθρου 349
της ΣΛΕΕ όσο
και με απόφαση
της Επιτροπής
για κρατικές
ενισχύσεις. Η
απόφαση του
Συμβουλίου βάσει
του άρθρου 349
της ΣΛΕΕ
λαμβάνεται με
την επιφύλαξη
της απόφασης
της Επιτροπής
σχετικά με την
παράταση του
εν λόγω μέτρου
σύμφωνα με
τους κανόνες
περί κρατικών
ενισχύσεων.
Στις 28
Ιουνίου 2013, η
Επιτροπή
εξέδωσε νέες
κατευθυντήριες
γραμμές για
τις
περιφερειακές
ενισχύσεις για
την περίοδο 2014-2020.
Οι εν λόγω
κατευθυντήριες
γραμμές
αποτελούν
μέρος μιας ευρύτερης
στρατηγικής
για τον
εκσυγχρονισμό
του ελέγχου
των κρατικών
ενισχύσεων, με
στόχο την προώθηση
της ανάπτυξης
στην ενιαία
αγορά με την
ενθάρρυνση πιο
αποτελεσματικών
μέτρων
ενίσχυσης και την
επικέντρωση
των μέτρων
επιβολής της
Επιτροπής σε
υποθέσεις με
τον μεγαλύτερο
αντίκτυπο για
τον
ανταγωνισμό.
Λαμβάνοντας
υπόψη ότι οι εν
λόγω
κατευθυντήριες
γραμμές θα
αρχίσουν να
ισχύουν την 1η
Ιουλίου 2014, φαίνεται
δικαιολογημένη
η παράταση της
περιόδου εφαρμογής
της απόφασης
2009/831/ΕΚ, για
περίοδο έξι
μηνών, ώστε η
ημερομηνία
λήξης της
ισχύος της να
συμπίπτει με
την ημερομηνία
λήξης ισχύος
των ισχυουσών
κατευθυντήριων
γραμμών.
2.           ΑΠΟΤΕΛΕΣΜΑΤΑ
ΤΩΝ
ΔΙΑΒΟΥΛΕΥΣΕΩΝ
ΜΕ ΤΑ
ΕΝΔΙΑΦΕΡΟΜΕΝΑ
ΜΕΡΗ ΚΑΙ
ΕΚΤΙΜΗΣΕΙΣ
ΕΠΙΠΤΩΣΕΩΝ
Δεδομένου
ότι η παρούσα
πρόταση
προτείνει μόνο
την παράταση
της εφαρμογής
της
υφιστάμενης
απόφασης του
Συμβουλίου για
περιορισμένο
χρονικό διάστημα
(έξι μήνες), υπό
τις ίδιες
προϋποθέσεις,
δεν φαίνεται
να είναι
αναγκαία η
εκπόνηση
εκτίμησης επιπτώσεων.
3.           ΝΟΜΙΚΑ
ΣΤΟΙΧΕΙΑ ΤΗΣ
ΠΡΟΤΑΣΗΣ
Σύνοψη
των
προτεινόμενων
μέτρων
Να
παραταθεί η
περίοδος
εφαρμογής της
απόφασης 2009/831/ΕΚ,
με την οποία
επιτρέπεται
στην
Πορτογαλία η
εφαρμογή
μειωμένου
συντελεστή
ειδικού φόρου
κατανάλωσης
για ορισμένα
προϊόντα που
παράγονται και
καταναλώνονται
στην αυτόνομη
περιφέρεια της
Μαδέρας και
στην αυτόνομη
περιφέρεια των
Αζορών.
Νομική
βάση
Άρθρο 349
της ΣΛΕΕ.
Αρχή
της
επικουρικότητας
Μόνο το
Συμβούλιο
εξουσιοδοτείται
να θεσπίζει, με
βάση το άρθρο 349
της ΣΛΕΕ,
ειδικά μέτρα
υπέρ των εξόχως
απόκεντρων
περιοχών με
σκοπό την
προσαρμογή της
εφαρμογής των
Συνθηκών στις
εν λόγω
περιοχές, περιλαμβανομένων
των κοινών
πολιτικών,
λόγω της ύπαρξης
μόνιμων
μειονεκτημάτων,
με επιπτώσεις
στην κοινωνική
και οικονομική
κατάσταση των
εξόχως
απόκεντρων
περιοχών.
Η
πρόταση,
επομένως,
είναι σύμφωνη
με την αρχή της επικουρικότητας.
Αρχή
της
αναλογικότητας
Η
πρόταση είναι
σύμφωνη με την
αρχή της
αναλογικότητας
για τους
ακόλουθους
λόγους:
Σκοπός
της είναι να
παραταθεί η
περίοδος
εφαρμογής της
απόφασης 2009/831/ΕΚ,
για περίοδο
έξι μηνών, ώστε
η ημερομηνία
λήξης της ισχύος
της να
συμπίπτει με
την ημερομηνία
έναρξης ισχύος
των
κατευθυντήριων
γραμμών για
τις κρατικές
ενισχύσεις
περιφερειακού
χαρακτήρα που
ισχύουν για
την περίοδο 2014-2020.
Επιλογή
μέσων
Προτεινόμενο
μέσο: Απόφαση
του Συμβουλίου
Δεν
ενδείκνυνται
άλλα μέσα για
τον ακόλουθο
λόγο:
Το ίδιο
το
τροποποιούμενο
κείμενο είναι
απόφαση του
Συμβουλίου,
εκδοθείσα
δυνάμει της
ίδιας νομικής
βάσης (άρθρο 349
της ΣΛΕΕ, πρώην
άρθρο 299
παράγραφος 2
της Συνθήκης
ΕΚ).
4.           ΔΗΜΟΣΙΟΝΟΜΙΚΕΣ
ΕΠΙΠΤΩΣΕΙΣ
Η
πρόταση δεν
έχει καμία
επίπτωση στον
προϋπολογισμό
της Ευρωπαϊκής
Ένωσης.
2013/0446 (CNS)
Πρόταση
ΑΠΟΦΑΣΗ
ΤΟΥ ΣΥΜΒΟΥΛΙΟΥ
για την
τροποποίηση
της απόφασης
2009/831/ΕΚ όσον αφορά την
περίοδο
εφαρμογής της
ΤΟ
ΣΥΜΒΟΥΛΙΟ ΤΗΣ
ΕΥΡΩΠΑΪΚΗΣ ΕΝΩΣΗΣ,
Έχοντας
υπόψη τη
Συνθήκη για τη
λειτουργία της
Ευρωπαϊκής
Ένωσης, και
ιδίως το
άρθρο 349,
Έχοντας
υπόψη την
πρόταση της
Ευρωπαϊκής
Επιτροπής,
Κατόπιν
διαβίβασης του
σχεδίου
νομοθετικής
πράξης στα
εθνικά
κοινοβούλια,
Έχοντας
υπόψη τη γνώμη
του Ευρωπαϊκού
Κοινοβουλίου[3],
Αποφασίζοντας
σύμφωνα με
ειδική
νομοθετική διαδικασία,
Εκτιμώντας
τα ακόλουθα:
(1)       Με
την απόφαση 2009/831/EΚ
του
Συμβουλίου,
της 10ης Νοεμβρίου
2009, η οποία
εκδόθηκε βάσει
του άρθρου 299
της Συνθήκης
ΕΚ,
επιτρέπεται
στην
Πορτογαλία η
εφαρμογή, έως
τις 31
Δεκεμβρίου 2013,
μειωμένου
συντελεστή
ειδικού φόρου
κατανάλωσης
για το ρούμι
και τα λικέρ
που παράγονται
και
καταναλώνονται
στην αυτόνομη
περιφέρεια της
Μαδέρας, καθώς
και για τα λικέρ
και τα
αποστάγματα
που παράγονται
και καταναλώνονται
στην αυτόνομη
περιφέρεια των
Αζορών. Το
άρθρο 2 της εν
λόγω απόφασης
περιορίζει την
ανωτέρω παρέκκλιση
σε
συγκεκριμένα
προϊόντα. Η
Πορτογαλία μπορεί
να εφαρμόζει
στα προϊόντα
αυτά
συντελεστή ειδικού
φόρου
κατανάλωσης
χαμηλότερο από
τον πλήρη
συντελεστή για
την αλκοόλη
που
καθορίζεται
στο άρθρο 3 της
οδηγίας 92/84/ΕΟΚ
του
Συμβουλίου,
και χαμηλότερο
από τον ελάχιστο
συντελεστή του
ειδικού φόρου
κατανάλωσης
για την
αλκοόλη που
καθορίζεται
από την εν λόγω
οδηγία, αλλά
όχι πάνω από 75%
χαμηλότερο από
τον κανονικό
εθνικό ειδικό
φόρο
κατανάλωσης
για την αλκοόλη.
(2)       Με
την εφαρμογή
χαμηλότερου
συντελεστή
ειδικού φόρου
κατανάλωσης
επιτυγχάνεται
διαφοροποιημένη
φορολόγηση,
που ωφελεί την
τοπική
παραγωγή ορισμένων
προϊόντων. Το
γεγονός αυτό
συνιστά κρατική
ενίσχυση, η
οποία απαιτεί
την έγκριση
της Επιτροπής.
(3)       Η
Επιτροπή
επιβεβαιώνει
ότι θα πρέπει
να εξακολουθήσει
να επιτρέπεται
η μείωση του
συντελεστή ειδικού
φόρου
κατανάλωσης,
ώστε να
αντισταθμιστεί
το
ανταγωνιστικό
μειονέκτημα
για τα
αποσταγμένα
αλκοολούχα
ποτά που
παράγονται στη
Μαδέρα και τις
Αζόρες, λόγω
του υψηλότερου
κόστους
παραγωγής και
κόστους διάθεσης
στην αγορά.
(4)       Στις 28
Ιουνίου 2013 η
Επιτροπή
εξέδωσε
κατευθυντήριες
γραμμές για
τις κρατικές
ενισχύσεις
περιφερειακού
χαρακτήρα 2014-2020[4], οι
οποίες καθορίζουν
τον τρόπο με
τον οποίο τα
κράτη μέλη
μπορούν να
χορηγούν
ενισχύσεις σε
επιχειρήσεις,
προκειμένου να
υποστηριχθεί η
ανάπτυξη των
μειονεκτουσών
περιοχών στην
Ευρώπη μεταξύ 2014
και 2020. Οι εν λόγω
κατευθυντήριες
γραμμές, οι
οποίες θα
αρχίσουν να
ισχύουν την 1η
Ιουλίου 2014,
αποτελούν
μέρος μιας
ευρύτερης
στρατηγικής
για τον
εκσυγχρονισμό
του ελέγχου
των κρατικών
ενισχύσεων, με
στόχο την
προώθηση της
ανάπτυξης στην
ενιαία αγορά
με την
ενθάρρυνση πιο
αποτελεσματικών
μέτρων
ενίσχυσης και
την επικέντρωση
των μέτρων
επιβολής της
Επιτροπής σε
υποθέσεις με
τον μεγαλύτερο
αντίκτυπο για
τον
ανταγωνισμό.
(5)       Είναι
δικαιολογημένο
να παραταθεί η
περίοδος εφαρμογής
της απόφασης
2009/831/ΕΚ, για
περίοδο έξι
μηνών, ώστε η
ημερομηνία
λήξης της
ισχύος της να
συμπίπτει με
την ημερομηνία
έναρξης ισχύος
των κατευθυντήριων
γραμμών για
τις κρατικές
ενισχύσεις
περιφερειακού
χαρακτήρα 2014-2020.
(6)       Θα
πρέπει να
διασφαλιστεί
ότι η
Πορτογαλία
μπορεί να
εφαρμόσει τις
εν λόγω
μειώσεις, ήδη
από τη λήξη της
ανάλογης
άδειας που χορηγήθηκε
με την απόφαση
2009/831/EΚ. Επομένως,
θα πρέπει να χορηγηθεί
η αιτούμενη
νέα άδεια με
ισχύ από 1ης Ιανουαρίου
2014.
ΕΞΕΔΩΣΕ
ΤΗΝ ΠΑΡΟΥΣΑ
ΑΠΟΦΑΣΗ:
Άρθρο 1
Στο
άρθρο 5 της
απόφασης 2009/831/ΕΚ, η
ημερομηνία «31
Δεκεμβρίου 2013»
αντικαθίσταται
από την
ημερομηνία «30
Ιουνίου 2014».
Άρθρο
2
Η
παρούσα
απόφαση
αρχίζει να
ισχύει την
ημέρα της
έκδοσής της
και
εφαρμόζεται
από την 1η
Ιανουαρίου 2014.
Άρθρο 3
Η
παρούσα
απόφαση
απευθύνεται
στην
Πορτογαλική Δημοκρατία.
Βρυξέλλες,
                                                                       Για
το Συμβούλιο
                                                                       Ο
Πρόεδρος
[1]               Απόφαση
του
Συμβουλίου,
της 10ης
Νοεμβρίου 2009, με
την οποία
επιτρέπεται
στην
Πορτογαλία η
εφαρμογή μειωμένου
συντελεστή
ειδικού φόρου
κατανάλωσης για
το ρούμι και τα
λικέρ που
παράγονται και
καταναλώνονται
στην αυτόνομη
περιφέρεια της
Μαδέρας, καθώς
και για τα
λικέρ και τα
αποστάγματα
που παράγονται
και
καταναλώνονται
στην αυτόνομη
περιφέρεια των
Αζορών (ΕΕ L 197
της 26.2.2009, σ. 9).
[2]               Οδηγία
92/84/ΕΟΚ του
Συμβουλίου,
της 19ης
Οκτωβρίου 1992, για
την προσέγγιση
των
συντελεστών
των ειδικών
φόρων
κατανάλωσης
για τα
αλκοολούχα
ποτά και την
αλκοόλη (ΕΕ L 316
της 31.10.1992, σ. 29).
[3]               ΕΕ C της , σ. .
[4]               C (2013) 3769 της 28.6.2013.